156. zenbakia (2016ko urtarrila) by Artzape - Issuu\n156. zenbakia (2016ko urtarrila)\n12 051 66k o. uzr tka r r.i l a\nITSASOKO GERRA ZIBILAREN AURPEGIAK\n156. zk. 2016ko URTARRILA\n3n 4n 5n 6-7 n 8-9 n 10 n 11 n 12-15 n 16 n 17 n 18 n 19 n 20 n 21 n 22 n 23 n\nElan Euskadi Zuen Txokoa Eskubide Sozialen Karta Erreportajea: Euzkadiko Gudontzidia Argazkien Txokoa Artzapetik Begira n Getariako Hitzak Historiaren Katebegiak Elkarrizketa: Olaia Razkin, liburuzaina Harritarten Txutxupeka Urritza Aisialdi Taldea Inglix Pitinglix Toponimia n Txikiegia Agian Iritzia Petriletik Ikusmiran Agenda Denborapasak n Interesgarriak\n[Argitaratzailea] Artzape Euskara Elkartea [Egoitza] Krixketaneko Iturrigaina 1 Eskualtxeta kulturgunea [Telefonoa] 943 000 548\n[Lan taldea] Alain Inza, Aritz Iribar, Eider Iribar, Izaro Uzin, Jon Ander\nAlberdi, Beñat Gereka, Cesar Blanco, Edurne Irigoien, Elan Euskadi GKE, Ereiten Kultur Zerbitzuak, Gaglo Gaztelekua, Getariako Eskubide Sozialen Karta, Iturzaeta Herri Eskola, Iñaki Requejo, Joxi Erauskin, Kepa Iribar, Markos Aizpuru, Mikel Mugika, Xabi Insausti, Urritza Aisialdi Taldea eta Uxoa Irigoien. [Diseinua] Monika Uzkiza [Publizitatea] artzape@topagunea.com / 943 000 548 [Inprimegia] Gertu (Oñati)\n[Kolaboratzaileak] Aitor Irigoien, Amaia Irazabal, Ane Azkue, Andres\nde la Hoz, Josune Urresti, Nerea Kamio, Unai Mateos eta Irati Aizpuru.\n[Erredakzioa] Izaskun Urbieta eta Iure Eizagirre.\n[Helbide elektronikoa] artzape@topagunea.com\n[Tirada] 365 ale [Lege gordailua] SS-504/01 [ISSN] 1578-469X\nOharra: ARTZAPE ALDIZKARIAk ez ditu bere gain hartzen aldizkarian argitaratzen diren iritziak. GETARIAKO UDALAK, FORU ALDUNDIAk eta EUSKO JAURLARITZAk diruz lagundutako aldizkaria.\n943 000 548\nEuskara: elkarbizitzarako ere lagun\nero eta atzerritar gehiago ditugu gure herrian. Gutxi batzuk, denboraldi labur bat pasatzeko asmoarekin etortzen dira eta epe motzera beraien herrialdera edo beste leku batera joateko intentzioa dute, baina gehiengoa, beraien etxea atzean utzi eta gurean bizitza hobeago bat egiteko borondatearekin gerturatzen dira. Ondorioz, bertan bizitzeko hautua egin dute, umeak eskolan matrikulatu, bertan lana aurkitu eta lurralde eta ohitura berriak ezagutzeko interesarekin. Elkarbizitza elkarrekin sortu behar dugu, ez da alde batek bakarrik egin behar duen lana. Gure artean askotan entzuten da etorkinek guregandik jaso bakarrik egiten dutela baina eman ere asko egiten dute. Beste gauza askoren artean: jaiotza tasak igo dira, bertakook egin nahi ez ditugun lan asko egiten dituzte, batez besteko adina jaitsi egin da... Beraien herria utzi dute eta leku eta jende berrira egokitzea ez da erraza, eta ahal den moduan, beraien kultura eta usadioak bizirik mantentzen saiatzea komeni da, integrazioa beraien kulturari uko egin gabe lortu baitaiteke. Horretarako, datozenek gehiengoarekiko jarrera positiboa izatea komeni da eta bertakook esku zabalik hartzea. Luze jo dezake elkarbitzitzaren atal desberdinak aztertzeak, eta ez da testu honen helburua. Hizkuntza da gure aztergaia. Gure artean ulertzeko hizkuntza baita tresna eta ondorioz, ezinbestekoa elkarbizitzarako. Euskal Herrian horretan berezitasun nabarmen bat daukagu: hegoaldean euskara eta gaztelania dira hizkuntza ofizialak eta iparraldean euskara eta frantsesa hitz egiten dira. Bi kasuetan euskara da hizkuntza gutxitua. Etorkin askok hasiera batean bi hizkuntzetako bat ere ez daki, eta praktikoena gaztelania edo frantsesa ikastea egiten zaie. Gure herrian gaztelania jakinda eguneroko bizitza egiteko ez dute inongo arazorik. Baina bai etorkin eta bai bertakoentzat, euskara â&#x20AC;&#x153;aukera praktikoenaâ&#x20AC;? baina askoz gehiago da, beste sentimendu batzuk pizten dizkigu euskarak: konfiantza, gertutasuna, aliantza, integrazioa... Gutako askori oporretan izan eta euskara entzuteak hiztun horienganako gertutasuna sortzen digu, adibidez. Edo, hemen etorkin bat euskaraz entzuten dugunean burura datorkigu pertsona horrek egin duen esfortzua, eta ondorioz, balore positiboak dituela ulertzen dugu. Ama-hizkuntza identitatearekin lotzen dute adituek, eta euskaldunok hori aurrenengo pertsonan bizi dugunez, etorkinei ulertzea errazagoa egiten zaigu. Hizkuntzaren ezagutza izateak ez du integrazioa bermatzen, baina ez jakiteak ez du laguntzen. Ume direla iristen direnek eskolan euskara ikasten dute, eta ikaskide eta lagunekin erabiltzen dute hizkuntza hau. Helduek ere badute hori lortzeko aukera AISA programaren bitartez. AISA, etorkinei euskara erakusteko helburuarekin Habek martxan ipini duen proiektu bat da. Bertan ikasmaterial bereziak erabiltzen dituzte eta hizkuntza desberdinetako hiztegiak dituzte, beraz, herrrialde desberdinetatik iritsitako etorkinak elkartzen dira. Hizkuntza kalean ipintzen da praktikan: dendetan, auzokoekin, bizilagunekin, lanean, umeen eskolan... eta AISAk bultzada bat ematen du. Horretaz gain, bakoitza gure aldetik saiatzen bagara, euskararen bitartez ere elkarbizitza hobetu dezakegu!\nKULTURA SAILAK DIRUZ LAGUNDUTAKO HEDABIDEA\nZuen Txokoa atala edonork nahi duena bidali dezan egiteko egina dago: gutunak, argazkiak, zorion agurrak (bazkide ez direnek 4€), agurrak... Gutunek gehienez 200 hitz izan beharko dute: ez dira irainak onartuko. Bidaltzen diren dataren arabera jarriko dira bidalitako guztiak. Lekurik ez badago gure facebook orrialdean txintxilikatzeko aukera emango da. Inork ez badu ezer bidaltzen, beste zerbaitetarako erabiliko dugu. Animatu atal hau erabiltzera zuena baita!\n”Buenos días baten atzeko egun onak”\nan Antonetako bertso saioan Beñat Gaztelumendik esandakoa poltsan neraman koadernoan gorde nuen: “Erdaraz ari dena euskararen alde”. Karlos Argiñano eta txantxangorriari buruz ari ziren, euskararen ikur bilakatu berri den txantxangorria eta euskal katetik espainiar katera salto egin zuen sukaldariak bere amantalean eramaten duenari buruz. Ironikoa dirudi. Pasa den urteko graduazio galan, zenbait ikaslek irakurritako hitzek eman dute, azkenean, zeresana. Medikuntzaren euskalduntze prozesuaren zailtasunei buruz ari naiz. EHUk bere aurkezpen eta iragarkietan argi utzi nahi izaten du euskaraz ikasteko aukera bakarra dagoela munduan: EHUn ikastea. Ez da gure kasua, antza. Dagoeneko hainbat komunikabidek argitaratu dituzte ikasle eta irakasleen azalpen eta iritziak. Laburbilduz, medikuntzako ikasleon egoera honakoa da: lehenengo hiru urteak euskaraz egin ditzakegu, baina bigarren zikloa osotasunean euskaraz egitea ezinezkoa da. Egoera tamalgarria da. Euskaraz ikasteko aukera bakarra omen den unibertsitatean, hala ikasteko oztopoak izatea ulertezina da, gure kasuan ezinezko bihurtu arte. Horri beste faktore bat gehitu nahiko nioke. “Medikuntza euskalduntzera goaz” diote medikuntza asanbladak duela urtebete banatutako pegatinek. Fakultate erdiak karpetan itsatsita darama. Korridoreetan, ordea, gutxi dira euskaraz entzuten ditudanak. “El bihotza que tiene dos aurikulus y dos bentrikulus bombea odola constantemente”, euskaraz ikasten ari diren bi klasekideren arteko elkarrizketa, duela hilabete batzuk. Arra-tsaldean, itxialdia izan zen eta parte hartu zuten ikaskide horiek, noski. Bestalde, euskararen aldeko ekintzetarako, sarritan, sinadurak bildu behar izaten ditugu, eta orri guztiak sinatzen dituzte aurrekoek. Beren egunerokotasunean hitz bat euskaraz egiten ez dutenak euskararen alde, munduari lezioak eman asmoz... Egoera ironikoa, berriz ere. Gaztelumendik arrazoi ote?\nArazoa larria da eta egoera aldatzeko goi karguek esku hartu behar dute. Egunerokotasunean euskaraz mintzatu, euskaraz bizi, solas egin eta sendatzea, aldiz, gure erabakiak dira. Ezer gutxirako balioko dute sinatutako orri guztiek kontsultako atea ireki eta “buenos días” batekin agurtu behar badugu...\nure aitona maitea, dotorea, atsegina; mimosoa, kantaria, berritsua eta fina; Getariako uretan txibizalerik haundiña; begietan zeramana itsasoaren urdina.\nAzkenengo itsasbeheran motor txiki gorrimina martxan jarrita bazoaz ateko bandan, aintzina... “Aulki-jokoan” txapeldun zeu izan zara, jakina. Zeruko moilan zure zain duzu amona Martiña.\nIrakurleok, hau zuen txokoa da beraz, animatu eta aprobetxatu zuen kexa, iradokizun zein agurrak bidaltzeko. Horretarako bidali nahi duzun testua artzape@topagunea.com helbidera edo utzi oharra Txeruko postontzian. Aldizkariaren hurrengo alean izango duzu irakurgai. Animatu eta parte hartu!\nSKUBIDE SOZIALEN KARTA\nGetariarrak aldatu eta ez klima!\n015eko abenduko lehen egunetan Parisen COP21 izena jarri zioten gailurra egin zuten munduko 196 herrialdeek. Nikaragua izan ezik, beste guztiek klima aldaketaren kontrako akordio “unibertsal” bat sinatu zuten; denek mende bukaerarako planetaren tenperatura 2 gradutik ez igotzeko konpromisoa hartu eta ahal den neurrian gainera, 1,5 gradura mugatuz. Komunikabide nagusiek agintari desberdinen, tartean gure hurbilekoen, alaitasuna eta konpromisoa erakutsi eta zabaldu zizkiguten. Baina kezkak alboratzeko akordioa izan oten zen? Hona hemen adostasun hark eman dezakeena ulertzen lagun diezaiguketen hainbat pertsona eta erakunde garrantzitsuen pasarteak, bakoitzak bere ondorioak atera ditzan: n NASAko zientzialari ohi James Hansen: karbono dioxido isuriak murrizteko lorturiko hitzarmena “iruzurra” izan da, “konpromiso hutsalak” besterik biltzen ez dituelako. n Greenpeace: akordioa aurrera begirako urrats bat da baina “ez-nahikoa, markaturiko helburuak lortzeko bitartekoak ez baititu zehazten”. n Ildo berdinetik doa Ekologistak Martxan taldea ere akordioa “etsigarria eta eskasa” dela adieraztekoan, hauen ustez ere, idatziak ez baititu jasotzen mugimendu sozialen eskakizunak ez eta markaturiko helburuak lortzeko bitartekoak. n Joan Martinez Alier Bartzelonako Unibertsitate Autonomoko Katedratikoak eta Ekonomia Ekologikoaren aintzindariak Klima Aldaketari buruzko Biltzarraren emaitzen inguruan “ikuspegi ezkorra justifikatuta dago, ez baitago isuriak gutxitzeko konpromiso loteslerik, eta herrialde industrializatuek besteekiko daukaten klimazko zor historikoa praktikan ez da aitortu” dio.\nTxikitik eragin dezakegu eta hor norbanakook eta hurbileko instituzioek urratsak eman ditzakegu, garaiz gaude aldaketetarako! Alternatiben Getaria, GOIENER Tartetxo honetan lehendik ere aipatu izan dugun elkartearen berri ematera gatoz, jada gure herrian, multinazional handien diru-goseen aurrean, etorkizun oparoagoa aktiboki bilatzen duen irabazi-asmorik gabeko kooperatiba bat existitzen baita: Goiener, energia berriztagarrien sorkuntza eta erosle kooperatiba. Hona hemen ezaugarri batzuk: n Lehen ezaugarria, guztiz demokratikoa, bazkide1=bozka 1. Getarian egindako aurkezpenean ongi azaldu zuten bezala, Goiener osatzen duten pertsona guztiek, bazkideek, berdin balio dute. Erabaki nagusiak bazkide guztiei irekiak diren batzarretan hartzen dira, bozkatuz. n Aipatutakoari jarraikiz, jada 3.886 bazkidek osatzen dute kooperatiba; tartean, norbanako, instituzio, enpresa, denda, taberna, etab. Baita getariar batzuk ere! Eta etengabe handitzen doa. n Honekin ere, hiritarren parte hartzearen aldeko eta energia berriztagarrien aldeko mugimendu soziala sortzeko.\nn Euskal Herrian jaio eta bizi den kooperatiba da, kooperati-\nbako partaideek bertan hartzen dituzte erabakiak: aurrekontua, etorkizuneko erronkak, lanpostuak... n Lan-eskaintzari eutsiz, lanpostuak sortzen ari da kooperatiba, kontratazioetan bazkideen hitzak berebiziko pisua hartzen duelarik. n Jatorriaren berme-ziurtagiria (JBZ) aintzat hartuta egiten du GoiEner-ek elektrizitate berdearen merkaturatzea. Beraz, Goienerreko bazkide kontsumitzaileek erabiltzen duten energia elektrikoaren %100a, energia berriztagarria ekoizten duten instalakuntzen baten bermea du. n Norbera kooperatibako kide izanik eta mozkin asmorik gabe, egiazko informazioa eta harreman zuzena bermatuta dago. Horra kontratatuta dugun energia-potentzia egokia den ala ez galderari gardentasunez erantzuteko aukera paregabea. n Gainera, GoiEner-ek energia sortzeko proiektu txikiak garatzeko honako lau arlotan lan egiten du: biogasa, fotovoltaikoa, eolikoa eta biomasa. n Begibistakoa beraz, konpainia energetiko handiengandik independenteagoa bihurtzen duela Goienerrek. Ez da gutxi beraz, gaur egungo munduan! Bukatzeko esan, bestelako sistema energetikoa abian jartzeko eta energia berriztagarrietan oinarritutako banaketa eta kontsumoa bultzatzeko aukera eskura dugula; aldaketa txikiek eragin handia dute. Animatu eta ekin aldaketari!\nDa toze n aste e tar a ko e kim e na k: Hitzaldia: Aldaketa klimatikoa, gurean zer? Film emanaldia: This change everything. Naomi Klein idazle kanadarraren lana ikus-entzunezkoan. Euskal herrian bigarrenak izango gara ematen. n Hitzaldia: Faktura elektrikoaren inguruko argipenak Goienerreko aditu baten eskutik. n Goienerrera pasatzeko laguntza zuzena emango da horretarako jarriko diren bi egunetan. n n\nâ&#x20AC;&#x153;Irakurzaletasuna bultzatzea da liburutegiaren helburuaâ&#x20AC;? Izaskun Urbieta\n2014an hasi zen Getariako Udal Liburutegia berrantolatzeko eta biziberritzeko asmoa. Olaia Razkin irailetik dago bertan lanean, eta gauza asko egiteke dauden arren, orain arteko berrikuntzez eta etorkizuneko asmoez mintzatu da. â&#x20AC;&#x153;Liburutegi izaera handiagoa hartzea da nire nahiaâ&#x20AC;? kontatu du. Kazetaria ikasketez, irakurtzea eta liburutegien mundua atsegin zituen aspalditik. Liburuzain lanbiderako prestatu, eta erronka berriari aurre egiteko ilusioarekin da donostiarra.\nazko maiatza arte beste liburuzain bat egon zen; Maite. Hark hasitako helburuak jarraitzea izan da zure lana. Maitek zerrenda bat utzi zidan, eta memoria moduko bat egin zuen, zein gauza egin ziren eta oraindik zer zegoen egiteko. Egindakoen artean, liburutegiaren berrantolaketa zen esanguratsuena. Apalak beste modu batean jarri, liburuak beste era batean antolatu... Izan ere, Maiteren iritziz, leku honek ez zuen liburutegiaren antzik eta izaera hori eman nahi zion.\nNola daude sailkatuta orain liburuak? Liburutegiaren zati batean, gaien arabera daude sailkatuta: bidaiak, natur-zientziak... Hauek, kontsultarako liburuak deitzen direnak dira. Beste zati batean, narratibakoak daude: eleberriak, poesia liburuak... Komikiek bere atala dute, aparte. Maitek lan handia hartu zuen apalak ordenatu eta liburuak modu eskuragarriagoan jartzen. Liburutegien helburua liburuak eskuragarri egotea eta bilaketak erraz egitea da. Txikien kasuan, egilearen abizenaren arabera ordenatu beharrean, argitaletxeen arabera ipini dituzue. Hori da. Maitek egin zuen aldaketa hau ere, eta ni ados nago. Horregatik, txikien zatia horrela utzi dut. Helduenen kasuan oraindik aldaketa batzuk egiteko asmoa dut, nire ustez era errazagoan jarri, baina pixkanaka egingo dugu, denbora behar baita. KZgunea tokiz aldatu, eta orain, liburutegiaren barnean jarri da. Ordenagailuak zeuden gelari beste erabilpen bat ematea pentsatu zen. Hasieran Txiki Txokoa egitea pentsatzen zen, baina orain, ikasketa gela bat ipintzeko asmoa dago. Horren ondorioz, liburutegiaren barruan, ordenagailuak jarri ziren. Hilabetean bitan eta goizez, KZguneko dinamizatzailea etortzen da hona. Arratsaldetan berriz, liburutegia zabalduta dagoen orduetan, ordenagailuak erabiltzeko aukera dago. Horrez gain, liburutegian Wifia jartzea da gure asmoa.\nZer gertatuko da Txiki Txokoarekin orduan? Liburutegiaren barnean kokatuko da. Ez dugu obra handirik egingo baina altzariak erosi nahi ditugu, apaindu pixka bat, aulki txikiak erosi, alfonbrak... txikientzat goxoagoa izan dadin. Eta ikastea behar dutenek, aparteko gela hori izango dute. Liburu berriak ekarri dituzue. Behar handia zegoen, egia esan. Batez ere umeentzakoetan. Asko puskatu eta zaharkituak zeuden eta dezente ekarri ditugu. Gainera, liburu berriak ekartzeak jendea liburutegira erakartzeko helburua izan du. Hala, helduen kasuan, azken nobedadeak erosi ditugu. Gazteleraz dira gehienbat, izan ere, maileguetan ikusi dut jendearen eskaria gaztelerazko liburu zehatz batzuetan zegoela. Horrek ez du esan nahi euskaraz erosi ez ditugunik. Durangoko Azokan arrakasta handiena izan dutenak ere ekarri ditugu. Gaztetxoentzako liburuetan ere erosketa handia egin da, hau da, 8-12 urte bitartekoentzat, eta askok hartzen dituzte. Esan daiteke gaztetxoek irakurtzen dutela, eta oso pozik nago alde horretatik.\ngertatzen den moduan, azken nobedadeak oso azkar deskargatzen dira eta soilik kopia batzuk egoten dira. Orduan, itxaron zerrendan jartzen zaituzte. Txartel berriak ere egin dituzue. Oraingoz, bazkide berrientzat dira, aurrez bazkide direnek bestearekin jarraituko dute. Berriek beste diseinu bat dute, eta momentu honetan inprentan daude. Bazkidetza kopuruarekin gustura gaude, 60 bat berri egin dira azken bolada honetan. Sare sozialei garrantzia eman diozue. Facebook, Twitter eta bloga ditugu. Azken hau sarearen barruan kokatuta dago. Zer esanahi du horrek? Idazten duguna beste liburutegiek eta erabiltzaileek kontsulta dezaketela. Tresna hauek erabiltzen ditugu batez ere liburuen aholkuak eta gomendioak emateko, irakurle taldearen hitzordua iragartzeko, ipuin kontaketen informazioa helarazteko... Erantzuna ona da.\nGazteen kasuan joera hori al da? 12 urtetik aurrerakoentzat ere erosi dira eta hor daukagu erronka nagusiena. Adin horretako jendeak beste ohitura batzuk ditu, irakurtzeko beste baliabide batzuk: mugikorrak, e-bookak... Eta hauei irakurzaletasuna bultzatzea da nire nahietako bat. Itsasoari lotutako liburuak ere erosi dituzue. Ongi dago liburutegia alor edo gai batean berezitzea eta horren inguruko altxor bat izatea. Getaria itsasoari lotutako herria izanik, hau hartu dugu berezitzeko gaitzat. Hala, gai honen inguruko liburuak erosi ditugu. Denetarik daude: nobelak, komikiak, kontsultarakoak... Pixkanaka bilduma handitzen joango gara, elikatzen eta aberasten. Liburuez gain, DVDentzako apal bat jarri duzue. Hau ere nobedadea da. Hasieran, herritarrei etxean zituzten DVDak emateko deialdia egin zen, eta horiek ditugu momentuan. Berriak erosi dira, eta iristear daude. Dohaintzez gain, Hernaniko liburutegitik ekarritako batzuk daude. DVDak maileguan izateko 7 egun daude, eta liburuak berriz 15 egun. Zer erantzun jaso duzu herritarrengatik? Oso harrituta nago. Azken nobedadeak asko ateratzen dira, adibidez. Leku berezi batean jartzen ditut eta jendeak pozik hartzen ditu. Irakurzaleek gogotsu hartu dituzte berrikuntza hauek eta orain gure helburua irakurzaletasuna bultzatzea da. Euskadiko Liburutegien Sarean sartu zineten, eta horri esker LAM (Liburutegien Arteko Mailegua) zerbitzua erabil dezakete bazkideek. Zer da hori? Zerbitzu honi esker, bazkideek beste liburutegi batean dagoen liburu bat eska dezakete, eta astelehenetan Getariara iristen dira. Hori da abantailarik nagusiena. Baina badu bere alde txarra ere: azken nobedadeak beste herrietan ezin dira eskatu. Horregatik erosi ditugu guk, gurean izateko. Ze abantaila gehiago ditu sare horretako partaide izateak? Liburutegiko txartelarekin eta zure pasahitzarekin, e-Liburutegian sartzeko aukera duzu. Honekin, liburu bat deskargatzeko aukera baliatzen duzu. Arrakasta handia du. Liburu fisikoekin\nKatukale irakurle taldea bertan elkartzen da. Bai, hileko azken ostegunetan egiten dute hitzordua. Lehen beste toki batean elkartzen ziren, baina ohikoena liburutegian egitea da, eta hemen egiten dute. Guk ere laguntzen diegu liburuak lortzen, esaterako. LAM zerbitzuari esker, irakurri behar duten liburua beste beste liburutegiei eskatzen diegu eta ia denentzat lortzen ditugu dohainik. Lehen erosi egin behar izaten zituzten. Ipuin kontaketei ere tartea ematen diozue. Herriko jendeari esker ateratzen dugu aurrera. Musutruk egiten dute gainera, eta gu oso eskertuta gaude. Gozada bat da horrelako jendearekin kontatzea. Asmoa saio hauek finkatzea da, jende profesionala ere ekartzea eta honetarako egutegi bat egitea. Ekintzak hemen egitea beti da aberatsa eta atsegina. Azkenean liburuak edonon erosi edo irakurri ditzakezu. Orduan liburutegiaren helburua edo izaera irakurzaletasuna bera bultzatzea da, eta baita bilduma eder bat izatea ere.\nTopa! Besoa altxa eta albokoari onena desio izateko keinuak jai giroa zabaldu du aurten ere San Anton egunez. Kaleak beteta, karpa atarian jende mordoa zegoela hasi zen 2015eko uztaren aurkezpena. Datuak oso onak: 3.729.075 kilo mahats bilduta Getariako Txakolina Jatorri Deiturapean, eta udaberriko klimari eta udazken lehor eta beroari esker, “kalitete oneko mahatsa”, Ruth Mozo Deiturako idazkariak azaldu zuenez. 2.563.519 litro txakolin ekoiztu ziren eta jendea probatzeko gogoz zegoen igande goizean txistulariak kaleak alaitzen hasi zirenetik -taldearen lana amaituta, bateren bat bere kabuz taberna atariak alaitzen ibili zen... Jose Mari Busca Isusi izan da aurten Mahasti Jaun in memorian, bere jaiotzaren mendeurrena betetzean. Sebastian Lizasok bertsotan esan moduan, “merezitakoa omentzeko inoiz ez da berandu”. Lizasok Imanol Murua izan zuen bertso-lagun goizean, Andoni Egañak ezin izan zuelako arratsaldera arte etorri... Jose Ignacio Manterola Deiturako presidenteak topa eginda, barrak betetzen hasi ziren, ordurako kopak amaituta bazeuden ere. Edanari laguntzeko txorizo pintxoak eta herrian bertan landutako produktuak, besteak beste. Bazkalondoan berriz, herri kirolak eta trikitilariekin azken dantzak egiteko aukera. Eta ezin ukatu, zenbaitek ajearekin heldu zion igandeari, txokolatada, marrazki mural, bertso saio, pilota jaialdi, antzerki eta kontzertu artean, asteburuak askorako eman baitzuen. Datorren urtean ere osapatuko da bai San Anton!\nHitza Artzapeko lan taldeak bidalitakoa da\nrtzaperako atal berri bat izan daiteke: jaioterritik kanpo gauden getariarrok zer da gehien faltan botatzen duguna (familia eta lagunak albo batera utzita)? Nik garbi daukat: itsasoa. Itsasoa egunero ikusteko aukera. Itsasoaren urdina, berdea, marroia, turkesa... itsasoa lasai, bare-bare dagoenean, kasik bere gainean oinez ibili zaitezkeela dirudienean. Itsasoa, zakar, harro, bere indarraren erakustaldia egiten ari denean. Marea behean dagoenean, haitzak bere sekretuak agertzen dituztenean, hondartzan putzuzuloak sortzen dituenean. Marea goian, Gaztetape harriz beteta dagoenean, olatu bakoitzak behera egitean harriak mugitu eta soilik itsasoak atera dezakeen hotsa sortzen duenean.\nOlatuak. Ehundaka kilometro itsaso barruan ekaitzak sorturiko uhinak kostaldera iristen ikustea. Itsasoa hego haizeak orrazten duenean, ura izan ordez olioa dirudien egun horietan, tartean behin olatu taldeak kostaldera iristen ikustea, hiltzera. Eta olatu horiekin jolastea. Edo olatu basatiak, itzelezko apar zuriak San Anton mendiaren kontra. Neguko itsaso erraldoiak sortzen duen bisutsa, herriko kaleetaraino iristen den itsaso usaina. Nondik ikusi itsasoa? Gaztetape hondartzan pasiatuz bere hurbiltasuna sentitzeko, Katxapotik edo Garate gaineko mahasti artetik bere handitasuna somatzeko. Toki bakoitzak xehetasun bereziren bat eskeintzen du, baina guztietatik ikusten da eder itsasoa. Oraindik asko bizitzeko asmoa eta itxaropena daukat, baina arrazoi osoa du Benitok: ez da modu txarra izango azken arnasa hartzeko itsasoari begira egitea.\nTrapu-puskaz egindako erratz-antzeko lanabesa da, txalupak garbitzeko eta, (a)txikatu ondoren, ura agortzeko erabiltzen zena. Haren egitekoa du gaur egungo gaztelaniazko fregonak . Lanbas hitza, zantzu guztien arabera, gaztelaniazko lampazo hitzetik dator\nGetarian eta inguruetan esaten diren hitzen txokoa da hau. Animatu eta bidali artzape@topagunea.comera ezagutzen dituzun hitzak.\nUdaletxeko artxiboetatik ...EREITEN kultur zerbitzuak\ntsasoak behin baino gehiagotan eraman izan ditu bere altzora itsasotik bizi diren familietako kideak. Ez du inolako gupidarik agertzen haserretzen denean. Onenean pertsona bakarra eramaten du eta okerrenean tripulazio osoak. Azken hau izan zen 1866ko urtarrilaren 9an Getariako herriak jasan zuen ezbeharra. 150 urte bete dira aurten, Donostiako badiatik gertu bisigu arrantzan ari ziren Getariako San Jose eta Dolores ontziak1 hondoratu zirenetik. Gertakari honek herrian izango zuen eraginaz konturaturik, hilabete honetako idatziak gai hori izan behar zuela hizpide erabaki genuen. Gertakari tamalgarri honen aipamenak udal artxiboan topatuko genituelakoan ginen, baina ez da horrela izan. Garai horretako agiririk ez da jasotzen bertan eta honek gure bilaketa beste artxibo eta informazio iturrietara zabaltzera behartu gaitu.\nzio osoa eta “Aita Mari” patroi zumaiarra eraman zituen itsasoaren hondora. Getariako 38 arrantzale hil ziren eta ezbeharrak 133 pertsonengan izan zuen eragina; denak hildako arrantzaleen familiako kideak. Gainera, horietariko 59 umezurtz geratu omen ziren2. Gipuzkoako zenbait artxibotan gordetako agiriek gertakari tamalgarri honen ondorengo elkartasuna erakusten dute. Horrelako ezbeharrak suertatzen zirenean diru-bilketarako deialdia egiten zen probintzian. Ohitura hau itsas ezbeharren ondorioz egoera penagarrian geratzen ziren familiei laguntzeko sorospen neurria zela esan daiteke. Ekarpen bolondresak izanik, batez ere itsasora begira bizi ziren herrien arteko elkartasuna pizten zela adierazten dute artxiboetan gordetako agiriek. Izan ere, familia horien egoera lazgarriaren benetako jakitunak ziren hauek.\nEgun hartan itsasoa lasai esnatu zen Arrantzaleen eta “Aita Mari”-ren familien alde Donostiako Plaza Berrian egindako elkartasun jaialdiko grabatua. egunsentian eta Bizkaia eta Gipuzkoako Irudia: euskomedia.org. portuetako arrantzaleak bisigu arrantzara atera ziren. Beren lanetan ari zirela, eguraldiak okerrera egingo zuela ikusi eta gertuen zuten portura iristeko saiakeran hasi ziren; Pasaiako, Donostiako eta Mutrikuko portuetara. Mutriku helburu zutenek enbatak harrapatu baino lehen iristea lortu zuten, besteek ez ordea. Pasaiako eta Donostiako portuak helburu zituzten getariarrek olatu bortitzen eta haizearen kontra borroka sutsua izan zuten, baina tripulazioaren trebezia ez zen nahikoa izan. Ontzietako bat Pasaiako badian sartzeko saiakeran hondoratu zela aipatzen da. Bigarren ontziak berriz Donostiako portua zuen jomuga, baina bertara iritsi baino lehen arrantzaleek uretan ikusi zuten beren burua. Portuan badiara begira zegoen Jose Maria Zubia 1 Aita Mariren zenbait biografiek 1866ko urtarrilaren 9an hondoratu ziren Getariako “Aita Mari” zumaiarrak ezbeharra bere begiekin ikusi zuen. bi ontziak Manuel Aranberrik zuzentzen zuen Elkano 1 eta Jose Maria Sorreluzek Laguntzeko prest bere itsasontzia eta tripulazioa hartu eta zuzentzen zuen Elkano 2 izan zirela jasotzen dute. Pasaiako udal-aktetan topatubizia salbatu nahirik zebiltzan arrantzaleak erreskatatzera riko datuek San Jose eta Dolores izeneko itsasontziak izan zirela zehazten dute atera zen. Sorospen lanetara ateratako ontziak ere ezbehaargi eta garbi. rra izan zuen ordea... Gipuzkoako kostaldea bortizki eraso 2 Pasaiako Udal Artxiboa. 1866ko Urtarrilak 28ko udal-aktan jasotako datuak. zuen enbata honek, San Jose eta Dolores ontzietako tripula-\n“Euzkadiko Gudontzidian Getariako 46 itsasgizon ibili ziren” Izaskun Urbieta\nn ”Gerrako historiez hitz egiteko lekurik aproposena etxeko sukaldea izan ohi da, eta gurean ere hala egiten zen”, kontatu du Joseba Esnal zumaiarrak. n Elkano kultur elkarteak, Josebaren laguntzarekin, Gerra zibilean ibili ziren getariarrei buruzko erakusketa bat antolatu zuen iazko urrian.\ntxean, Gerra Zibilaren ondorio latzak jasan zituen Josebak. Hortik hasi zitzaion gai honi buruz informazioa eta dokumentazioa biltzeko gogoa. “Nire ama umea zela herritik espultsatua izan zen amona eta osabarekin batera. Frantziara joan ziren, Suitzarekin muga egiten. Aitona frentean geratu zen” kontatu du. Gerra Zibila bukatu arte erbestean bizi izan zen bere familia, beste hainbatekin batera. Lehenengo Mundu Gerrako errefuxiatuen kanpalekuan hartu zuten ostatu. “Mutilatutako pertsonak zeudela kontatzen zuten Euskal Herrira etorri zirenean, eta denbora pasatzeko baratzako lanak egiten zituzten, frutak jaso...” aipatu du Josebak. 90. hamarkadatik, Gerra Zibilaren inguruko informazioa biltzen ari da zumaiarra. “Tartean getariarren informazioa ere banuen, eta erakusketa bat antolatzea pentsatu genuen” adierazi du. Erakusketa honetan Eresoinka taldea eta Euzko Gudontzidian ibilitako getariarrak aztertu ziren.\nJoseba bere bulegoan, Gerra Zibilean bidaliak izan ziren emakume talde baten argazkiarekin atzean.\nEresoinka Pepita Embilen lehen pausoak musikan Eresoinka taldea erakusketaren barnean sartzeko arrazoi nagusiena Pepita Embil, Placido Domingoren ama, bertako partaide izan zelako da. Pepita Embil Getarian jaio zen 1918 urtean, eta Eresoinkan ibili ondoren, zarzuelako kantari gisa atera zuen bizimodua Madril eta Mexikon.\nEresoinkaren emanaldia iragartzeko kartela Pariseko Antzokian. Pepita Embil. (Argazkiak: Eresoinka liburutik)\nEresoinka, erbestean Agirre lehendakariak sortu zuen talde folkloriko bat izan zen. 1937an sortua, beste bi urteko ibilbide oparoa izan zuen. “Gerra galduta, Euskal Herriko Koru Nazional bat sortu nahi izan zuen Eusko Jaurlaritzak. Euskal kulturaren sua ez itzaltzea lortu nahi zen honekin” kontatu du Josebak.\nEresoinkako kideak, tartean Pepita Embil getariarra dela -biribil zuriz markatutakoa-.\nAbesteaz gain, antzerkiak, dantzak… egiten zituzten. Izugarrizko arrakasta izan zuten Europan zehar. “Frantzian, Belgikan, Holandan, Ingalaterran… leku askotan izan ziren, eta eszenatoki garrantzitsuenetan abesten ibiltzen ziren” esan du. 1967an Baionan grabatutako diska atera zuen Eresoinkak. Bertan, taldeak iraun zituen hiru urte horietan abestutako kantarik esanguratsuenak gorde ziren.\nEuzkadiko Gudontzidia Getaria; marinel gehien eman zituen bigarren herria Gerra Zibilak 1936-39 urte bitarteetan iraun zuen. Urte latzak izan ziren; errepresioa jasan zuten, zigorrak, mehatxua... “Gerra piztu zenean, Eusko Jaurlaritzak ez zuen aurka egiteko mediorik, orduan itsasoko frontea egiteko proposamena luzatzen du”, kontatu du. Hala, Eusko Jaurlaritzak marinan erroldatzeko deialdi bat egiten du. “Pila bat euskaldun aurkeztu ziren, itsasgizonak gehienak eta EAJ alderdikoak. Asko oso gazteak ziren: 18-19 urtekoak... Horietako batzuk ez ziren adin nagusikoak eta faltsifikatu egiten zuten. Ikuskaritza bat pasa-tzen zuten, eta gehienei baiezkoa ematen zitzaien” gaineratu du.\nMatxitxakoko gudua Matxitxakoko bataila Gerra Zibileko gertakari bitxi eta berezienetakoa da. Borrokaldia 1937ko martxoaren 5ean gertatu zen. Bataila hartan, Canarias guruntzontzi frankista, eta Baionatik Bilbora zihoan Galdames merkatal ontzia eskoltatzeko helburuarekin uretaratu ziren euskal lau bouak (Gipuzkoa, Nabarra, Bizkaya eta Donostia) izan ziren aurrez aurre. Marina frankistan, Canarias zen ontzirik garrantzitsuena; 10.000 tonako gurutzontzi berri astuna, alde ahulenak blindaturik zituena, 33 korapilotako abiadura hartzen zuena eta kalibre ezberdinetako 22 kanoiekin horniturik zegoena. 1.000 bat gizonez osatutako tripulazioa zuen, itsas arazoetan eskarmentu handiko ofizial profesionalen agindupean zegoena.\nGetariak zerbait berezia du, eta hori Euzko Gudontzidirako eman zituen itsasgizon kopuruan dago. “Euzko Gudontzidian Getariako 46 itsasgizon ibili ziren. Gipuzkoa mailan, Mutrikuren atzetik, gudari gehien eman zituen herria izan zen. Eta Euskal Herri mailan begiratuta, laugarrena” adierazi du. Josebak pasioz kontatzen du orduko historia eta horrelaxe jarraitu du: “Jakinda bai itsasoan eta bai lehorrean gerra galduko zutela, gazte hauei zerk bultzatu zien gerrara joateko? Hil baino lehenago frentean ibili zen zumaiar bati elkarrizketa egiteko aukera izan nuen, eta hark zera erantzun zidan: ‘Euskadi! Gure aberria defendatu! Bagenekien galdu egingo genuela, baina gu defenditzera joan ginen!’” kontatu du.\nZer da Euzkadiko Gudontzidia? Euzkadiko Gudontzidia 1936. urteko urrian sortu zuen behin behineko Eusko Jaurlaritza hartako Defentsa Sailak, Armada Errepublikarrari Euskadiko Itsasaldeko trafikoa eta arrantzaontziak babesten laguntzeko. Gerrak aurrera egin ahala, Armada Errepublikarretik erabat aske eta autonomia osoz jardun zuen Euzkadiko Gudontzidiak. Euzkadiko Gudontzidia sortu eta antolatzeko, Bilbon babesturik eta zeregin handirik gabe zeuden arrantza-ontzi asko gudontzi bihurtu zituzten. Batzuk artilleriaz jantzi eta bou armatu bihurtu zituen eta beste batzuk, berriz, urpeko minak miatzeko aparejoz jantzita minaketari gisa erabili zituzten. Ontzi hauetako tripulatzaileak bolondresak ziren. Berez, merkantzi ontzietan eta arrantzakoetan zebiltzan itsasgizonak ziren, prestakuntza militar gutxikoak edo batere gabekoak baina lanean gogotik, diziplina eta motibazio handiarekin aritzeko prest zeudenak.\nCanarias ontzia. (Argazkia Euzkadiko Gudontzidia Iruditan liburutik).\nErrepublikar bandoan, lau bouak Euzkadiko Gudontzidiko zati ziren. Itsas armada hau 1936ko urrian Eusko Gobernuak sortu zuen, errepublikar flotako merkatal ontziak eta baita euskal uretan lan egin edo zeharkatzen zuten arrantza-ontziak babesteko. Kanoi pare txiki batez (bou armatuak) edo urpeko minak aurkitzeko aparailuz hornitutako arrantza-ontziak ziren (dragaminak). Prestakuntza militarrik gabeko marinel zibilez osaturik zegoen tripulazioa. Borrokaldian parte hartu zuten bouek, laurak batera, ia ez zuten tiramen laburreko eta kalibre gutxiko 8 kanoi baino, 180 laguneko tripulazioarekin, haietatik batek ere ez zuen 11 korapilotako abiadura gainditzen.\nNabarra ontzia. (Argazkia Euzkadiko Gudontzidia Iruditan liburutik).\nEu zkadi ko Gud on tzid ia da tue ta n Parte-hartzaileak n n n n n n n n n n n n n n n n n n n n n n n\nMelchor Albizu Indo. Casimiro Alcorta Isasti. Jose Mª Aranguren Iñarra Manuel Aranguren Iñarra Jose Maria Aranguren Ondarra Anselmo Arregui Ucin Urbano Arregui Ucin Juan Azcue Ibarbia Jose D. Azcue Usin Luciano Azcue Usin Pedro Azcue Usin Antonio Azpeitia Ibarbia Antonio Basurto Furundarena Gregorio Berasaluze Egaña Isidor Berasaluze Egaña Juan Burgaña Echebarria Atanasio Camio Ucin Francisco Camio Ucin Tomas Camio Ucin Enrique Darpon Mitxelena Enrique Darquista de Garay Jose Errazquin Aispuru Luis Esnal Agote\nAgustin Furundarena Aguirrebengoa Eusebio Garmendia Lazkano Jose Ibarbia Subiñas J. Miguel Iñarra Esnal Francisco Iribar Zulaika Silvestre Iribar Zulaika Ignacio Larrañaga Azpeitia Jose Larrañaga Azpeitia Enrique Manterola Argote Manuel Mendizabal Alberdi Jose Antonio Olascoaga Zubimendi Jose Maria Olascoaga Zubimendi Emilio de la Hoz Kintana E. Pedro de la Hoz Kintana Gerardo Querejeta Agote Nicasio Querejeta Agote Jose D. Ucin Alcorta Prudencio Ucin Alcorta Salvador Ucin Berasaluce Jose Domingo Ucin Berasaluce Jose D. Uranga Olaskoaga Bienvenido Urkidi Arrieta Jose Urresti Andonegi\nBatailetan hildako getariarrak n n n n n\nMelchor Albizu Indo Jose Antonio Aranguren Ondarra Isidro Berasaluze Egaña Jesus Esnal Agote Miguel Iñarra Esnal\nFrankistek kanporatutako emakumeak, 1937ko otsailaren 13an n n n n n n n n n n n n n n\nSeveriana Albizu Marta Aranguren Maria Azkue Maximina Azpeitia Feliciana Basurto Oñederra Nieves Eizaguirre Mercedes Idiaguez Remigia Idiaguez Angela Iribar Ana Mendizabal Galdos Josefa Oyarzabal Justina Sustaeta Hipolita Urresti Ignacia Zubimendi\nFaxistek fusilatutako getariarrak n n n n n\nGregorio Isasti Uranga Enrique Manterola Agote Jose Antonio Olaskoaga Zubimendi Bernardo Otamendi Illarramendi Bienvenido Urkidi Arrieta\nCanarias ontziko tiro zuzendari Manuel Calderon eta Nabarrako marinel Pedro de la Hoz, 1975ean. (Argazkia Euzkadiko Gudontzidia. La Marina de Guerra Auxiliar de Euzkadi (1936-39) liburutik).\nn Filomena Balenciaga Goikoetxea n Jose Maria Huegun Huegun n Jose Irureta Gomez\nCanariasen gailentasuna erabatekoa zen. Euskal ontziek, hainbat orduz, borroka desorekatua mantendu zuten. Azkenean, Nabarra hondoratua, Gipuzkoa matxura larriekin eta Galdames ontzia harrapaturik izan ziren. Balantzea honakoxea izan zen: 40 hildako (29 Nabarrakoak, 5 Gipuzkoakoak, 1 Canariasekoa, 5 Galdameskoak). Horrez gain, bizirik gelditu ziren Nabarrako 20 marinelak preso hartu zituzten, Galdames ontziko tripulazioarekin batera. Epaimahai frankistek heriotza zigorra ezarri zioten Nabarra ontziko marinelei, baina Francoren aurrean eginiko eskaerarengatik, beraien irudia handitzen duen ekintzan, Canariaseko komandanteak eta beste zenbait ofizialek, haientzat barkamena eta askatasuna ematea lortu zuten. Hala ere, gerra osteko urte latzetan frankisten babesle lanetan ibili behar izan zuten.\nARRITARTEN TXUTXUPEkA Iturzaeta Herri Eskola\nGetariako Iturzaeta Eskola\nrtarrilaren 25etik otsailaren 5era abian da 2016-2017 ikasturterako matrikulazio kanpaina. Jakin badakigu gurasoentzat une hau garrantzitsua izaten dela, seme-alabentzat onena aukeratu nahi baitute. Lerro hauen bitartez gure eskolaren zertzelada batzuk helarazi nahi dizkizuegu, zuen semealaben eskolatzean lagungarri izan dakizkizuen. Iturzaeta Herri Eskola publikoa, euskalduna, anitza, kalitatezkoa eta parte-hartzailea da. Urteak daramatzagu herriaren etorkizuna izango diren haurrak hezten. Ikasle bakoitzak duen altxorra ezagutu eta behar bezala garatzen laguntzea dugu helburu, norberaren ezaugarrietatik abiatuta, noski. Pertsonak garrantzitsuak kontsideratzen ditugun heinean eta komunitate osoaren ongizateak duen garrantziaz jabetuta, bizikidetza, hezkidetza eta aniztasun plana urtero jorratzen ditugu, partaidetza zabalduz. Azken batean, eskolaren helburu nagusienetarikoa elkarrekin bizitzen ikastea da eta, horretarako ikasleekin, irakasleekin, gurasoekin eta eskolako beste langileekin lankidetzan eskolako elkarbizitza ukitzen duen guztia lantzen da. Eskolako profesional taldea berrikuntzei adi egoten da, pedagogia metodo eta teknologia berriei pistarik galdu gabe. Metodologia proiektu berritzaileei ateak zabaldu eta praktikan jartzen dira. Une honetan, Haur Hezkuntzan gaiak proiektuka lantzen dira, ikasleen interesetatik abiatuta, elkarlanean. Lehen Hezkuntzan, berriz, ikasleen arteko lankidetza hori lortzeko, ikasketa kooperatiboa dago martxan. Horretaz gain, Irakurketa Plan adostua abian jarri dugu eta teknologia berrien eguneratzean ere urratsak ematen ari gara. Aniztasunari ere erantzun egokia eman nahi diogu. Saiakera horretan eskura dugu, besteak beste, Bidelaguna proiektua 5. eta 6. mailako ikasleei arlo instrumentaletan laguntza eskaintzeko, eskolako irakasleekin era koordinatu batean. Gainera, Udalaren laguntzarekin aholkularitza psikologikoa eskaintzen da, bai gurasoentzat (Guraso eskola) zein irakasleentzat. Kirol ekintzak eta aisialdiak ere ezin utzi alde batera. Igeriketa, bela edota piraguismoa egiteko aukera izaten dute ikasleek\neskola orduetan; gainera, eskolaz kanpoko kirola eskaintzen da: futbola, eskubaloia, saskibaloia, errugbia, atletismoa... Eguerditan, berriz, bertsolaritza lantzeko aukera izaten dute 3. ziklokoek. Hau guztia garatzeko gurasoen partaidetza ezinbestekoa da eta horretarako hainbat era daude: guraso elkartea, eskola kontseilua, tailerrak, liburuaren astea, behatokia, festak... Ezin dugu ahaztu ikasleentzat ere oso garrantzitsua dela presentzia hori. Herriari irekia eta gertu dagoen eskola da; bertako eragileekin harremana modu naturalean eta zuzenean gauzatzen da. Ikasle izan diren gurasoek badakite Getariarekiko hertsiki lotuta dagoela, eta horren lekuko dira hainbat ospakizun kultural: Euskararen Eguna, Santa Ageda, Berdel Eguna, Antxua Eguna, marrazki lehiaketa, ipuin lehiaketa... Lerro hauek irakurri ondoren zalantzarik izango bazenute, Herri Eskola bertatik ezagutzea duzue biderik errazena; bertaratu eta hainbat esparrutako informazioa biltzeko aukera izango duzue: ezaugarriak, instalazioak, zerbitzuak, guraso elkartea... ZATOZ eta INFORMATU.\nRRITZA AISIALDI TALDEA\nArratsalde pasa Txuri Urdinen\nHemen gaude, berriz ere, Urritzako begiraleak gure azken ekintzen berri emateko. Urte amaiera gerturatzearekin batera, ekintza berezi bat egiteko ideia izan genuen. Orain arte egindako ekintza gehienak Haur Hezkuntza eta Lehen Hezkuntzako lehenengo zikloari bideratuak izan dira. Hau horrela, horri buelta eman eta LH2tik LH6 arteko gaztetxoei protagonismoa ematea otu zitzaigun.\nArratsaldea hegan igaro zen. Konturatzerako, etxera itzultzeko ordua zen. Biharamunean ipurdiko min handiegirik izango ez genuelakoan agurtu genuen elkar. Eskerrik asko Txuri Urdinera Urritza Aisialdi Taldearekin etorri zineten guztioi.\nAbenduaren 29rako jarri genuen hitzordua, arratsaldeko 14:30erako, hain zuzen ere. Eskularruak, berokiak, galtzerdi lodiak, merienda eta ondo pasatzeko gogoa motxilan sartu eta Donostiako Izotz Jauregira, Txuri Urdinera, abiatu ginen. 42 gaztetxo animatu ziren irteera honetara, Urritza taldeko begiraleekin batera. Txuri Urdineko arratsalde pasan parte haru zuten umeak, Urritzako begiraleekin\nIritsi bezain laster, sarreran jende mordo batekin egin genuen topo. Gurea bezalako beste aisialdi talde batzuk ere ideia bera izan zuten, itxuraz. Ondo pasatzeko gogoa nabari zen. Hau horrela, patinak hartu, eskularruak jantzi, eta bakoitza bere abilitate eta estiloa erakustera joan ginen izotz pistara. Munduari bira emateko adina kilometro egin genituen patinen gainean. Ipurdiko eta erorketa xelebre ugari ikusteko aukera ere izan genuen, eta izotz pistako hotza arindu asmoz, txokolate beroa hartu genuen gero.\nbatera, Izotz Jauregiaren kanpoaldean.\nEdozein proposamen edo iradokizun izanez gero, ez egin zalantzarik eta idatzi urritza.ae@gmail.com helbide elektronikora. Urtean zehar egingo ditugun ekintza ezberdinak zein udalekuen antolakuntza martxan jartzen ari garen honetan, zuen proposamenak entzuteko irrikaz gaude.\nNGLIX PITINGLIX Uxoa Irigoien\n“Give a person a fish and you feed him for a day. Teach a person to fish and you feed him for a lifetime” “Pertsona bati arrain bat emanda egun baterako elikatuko duzu. Irakatsi arrantzan eta bizitza guztirako elikatuko duzu”\nSardina baaat, sardina baaaaaat, ta bi sardina...”. “Antxua, antxuaaaa!!!”. Dudarik gabe Getaia Euskal Herriko herri arrantzaleenetako bat da. Itsasoa present aurkitzen da gure eguneroko bizitzan. Gaurko hiztegia arrantzaleentzat erabilgarria izango da eta baita besteontzat ere (atzerrian arrandegian edo jatetxean arrainen menua ulertzeko, herrira hurbiltzen diren bisitariei itsasontzien inguruko zerbait azaltzeko...). Azken finean,gure hiztegia aberasteko! Goazen ba ingelesez arrantzatzera! Vocabulary\naur egungo getariar gehienentzat ez da akaso izen ezaguna izango. Baina hantxe ageri da, esaterako, 2013ko Getariako mapa toponimikoan, Tronpapia izenarekin. Nolanahi ere, dokumentu zaharragoetan Tronpape aldaeraz ageri da. Argazkian ondo ikusten denez, Katrapona behekotik (Txoritonpeko tuneletik) moila zaharrera doan bide zaharraren (XVI. mendekoa) izena da. Inguruan, bi aldeetara, harraldea baino ez zen hor XX. mende hasiera arte. Herrian sartzeko tuneleko itsas ate gotortuko guneari deitzen zitzaion horrela hasiera batean.\neti zuen zerbait esateko.\nGai, edota ideia bakoitzeko.\nHura zela, bestea zela.\nBehin, isilik geratu zen\ngaldera baten aurrean.\nSekula ez zuen horrenbeste esan.\nTronpapek eta Tronpapiak duten aldea artikuluaren gorabehera da. Tronpapiak artikulua dauka: Tronpape + -a = Tronpapea [ahozko moldean, Tronpapia].\nBeti zuen zerbait esateko.\nEgoera guztietan. Izenaren etimologiari begiratuz gero, bi parte ikusten zaizkio garbi: tronpa + pe.\nGai, edota ideia bakoitzeko. Lehen ere esana daukagu -pe atzizkia oso sarria dela Getariako toponimian (Artzape, Gaztetape, Santanape...). Arrazoia sinplea da: Getariako herri-kaxkoa gain edo muino batean eraikita egonik, goitik beherako perspektiban ikusten dira bertatik paraje asko; ez da harritzekoa, beraz, â&#x20AC;&#x153;zerbaiten azpikoâ&#x20AC;? esanahi hori izen askotan agertzea herrian. Arazotsuagoa da tronpa elementuaren argibidea. Hipotesi probableena, hala ere, da gaztelaniazko tronera (=kanoi-zulo) hitza egotea hor azpian. Izan kontuan Katrapona beheko tunelak bi tronera (kanoi-zulo) dituela. Ez litzateke harritzekoa, beraz, toki horri tronerape (eta hortik, Tronape/Tronpape) deitzea.\nSekula ez zuen horrenbeste ulertu.\nRITZIA Jon Ander de la Hoz\narkatuko duzue, baina izenburuak nahastuta hasi bazarete lerrook irakurtzen, ez da nire errua. Ez, ez nator simpsondarren polizia buruak diktatutako deus idaztera. Haren aldean seriotzat dudan gizaseme batek botatako eskularrua jasotzera baino. Iragan urtea agurtzeko ardo batzuk hartzen nenbilela, lagun batek bigunegia nintzela esan zidan. Horrek sumindurik egurra banatzera nator. Joxi, Aitor, Iñaki eta konpainiak egur gutxiegi banatzen dugula entzun izanak mindu egin ninduen. Are gehiago txoko hau bere hankarteko gilari hondartza nudistetan gertatutako pasadizoak kontatzeko erabiltzen zuenarengandik etorrita. Bada, funtzio hau hiretzako dek, Z. Hark esandakoari bueltak ematen, Victor Kemplerer etorri zitzaidan gogora. Pentsamendua hitzek artikulatzen dutela idatzi zuen, bere autobiografian, idazle alemaniarrak. Hala, lagunak, eskubide osoz, bere pentsamendua laburbildu zuen gu bigunegiak garela esanda. Ados egon ala ez, sinpleki artikulatu zuen pentsamendua gizaseme gogor hark. Nik irudipen sinple irizten dudan bezain sinple.\n“ Iragan urtea agurtzeko ardo batzuk hartzen nenbilela, lagun batek bigunegia nintzela esan zidan. Horrek sumindurik egurra banatzera nator ” Bi motatako pertsonak daude munduan: Kemplererri jaramon egiten dietenak, eta egiten ez dietenak. Arriskutsuenak, esan gabe doa, azken hauek dira. Hobe da askotan zerbait ez bada (demagun, akordioa), beste zerbait ez dela izango (demagun, gaztetxea) esanez mehatxatzea (hori, finean, mehatxu bat baita), halakorik esan ez eta bizkarretik labana sartzea baino. Kasualitatez norbaitek halakorik esango balu (harrituko ninduke), motibazio etiko batek bultzatuta egingo luke. Pentsamenduak artikulatzearren. Ahoan bilorik gabe, egi nahiak (eta akaso, beste interes batzuek) bultzatuta. Antzera jokatu zuen Hansel Cerezak ere. Ez dakienarentzat, Cereza izan zen Donostia 2016ko inaugurazio ekitaldia antolatu zuena. Sortzaile kataluniarrak kritika txar ugari jaso ditu Maria Cristina zubiaren aldirietan zeudenengandik, ikuskizuna eskasa zela iritzita. Eta hala zen, bertan zegoen honi bere pentsamendua artikulatzen uzten bazaio, behintzat. Cereza kosmopolitak, baina, perezak alboratu eta donostiarren kosmopaletismoari bizkarreratu dio arrakasta eza. Horrela mintzatu zen Berria egunkarian, hilak 26 zituela: “Euskal Herritik kanpo iritsitako mezu guztiak positiboak izan dira, oso positiboak, eta Donostiatik jasotakoak, aldiz, oso negatiboak. (...). Topikoekin lan egiten jarraitu, ez da besterik. Beharbada, Donostian ezin da arriskatu: betikoa egiten jarraitu behar da”. Cerezak bere pentsamendua artikulatu eta era dotorean bota zuen donostiarrak (eta bertako izan gabe han geundenok) ez direla bere maila intelektualekoak. Aitortzen dut artista kataluniarra eta ni ez gaudela maila intelektual berean: nik ez nuke gaitasunik izango halako zerbait antolatu, 660.000 euro xahutu eta hurrengo egunetan diru hori jarri dutenei ezjakin deitzeko. Kemplererrek Europa kontzeptu bat dela idatzi zuen, eta guk bertako kultur hiriburutzaren inaugurazio ekitaldiaren kontzeptua ulertu ez. Hauxe duk hauxe. Amaitzeko, eta atrebentzia neure eginik, eskerrak eman nahi dizkiot lagunari bere barrenak hustu eta sentitzen duena esatearren. Kemplererri jaramon egin ez eta bizkarrera hitz egiten dutenak baino nahiago ditut halakoak, jakina baita egiazaletasunak konfidantza areagotzen duela. Hori bai, hurrengo urtezaharretarako, jarrai dezala Kemplerer sakonago, eta ordaindu dezala ardo bat: alemaniarrari asko gustatzen zitzaion.\nTxoko honetan Artzapen argitaratuak izan diren albiste, bitxikeri edo/eta interesgarriak diren datuak jarriko ditugu.\n12. zenbakia, 2002ko urria\nn Erreportajea: Nekazaritza ekologikoa\nSan Prudentzioko baratza\nkologiko hitza modan jartzen hasi zen 2002. urte hartan. Bizimodu egokitzat eta osasungarritzat definituta bazegoen ere, ekoizpen ekologikoak pisu gutxi zuen oraindik. Getarian Jaime Burgaña, Jon Urkiri eta Regina Lehr ziren baratzean modu honetara lanean zihardutenak. Hain iritziz, nekazaritza ekologikoa lurra bere osotasunean mantentzeko era bat zen, eta arbasoengatik ikasitako teknikak erabiltzen zituzten. “Lehengo jakinduria eta oraingoa batzen ditugu” aipatu zuten. Oinatze Silbeti\nn Getarian zer berri? obrak\nn Getarian zer berri? EHNA\nEHNAren mozioa baztertuta\nobrak herriko hainbat lekutan\nerria txukun izateko eta herriko zerbitzuak ongi izateko, hainbat obra egiten ari ziren egun haietan. Obra batzuk bukatzear zeuden jada, eta beste batzuk, berriz, alderantziz, hastear, alegia..\nHNA egiteko mozioa aurkeztu zen udaletxean eta ez zen legitimizatu. Ondorioz, bost pertsonez osatutako talde batek hartu zuen tramite hau egiteko ardura. Gauzak horrela, eta aurrera jarraitzeko gogoekin lokal bat behar zutela ikusi, eta udaletxeari eskatzea erabaki zuten. Azkenean, larunbatero jarri zuten postua Txeruren lokalean goizeko 11:00etatik 14:00etara. EHNA egin nahi zutenek 3 argazki, erroldatze papera eta 12 euro ordaindu behar zuten. Agurtzane Uzin\nBukatzear zeuden obren artean Eskualtxeta eta Altxerri berria ziren. Lehenengoari dagokionez, saskibaloi kantxa kendu egin zuten eta honen partez hainbat lokal dituen eraikina egin zuten. Altxerrian berriz, soilik belaontzientzako izan zen arranpa berria egiten ari ziren.\nn Kirolak: Futbitoko taldea mailaz igo zen\nIrizabal Arrainak 1. mailan\nHastear zeuden obren artean Artzapekoa zegoen. Obra esanguratsuak izango ziren. Kioskoa kendu egingo zuten, eta egurrezko barandila bat jarriko zuten. Horrekin batera, eskailerak metalezkoak jarriko ziren eta eskaloiak berriz, egurrezkoak. Amaitzeko, kanposantuko obrei esker, sarrera txukundu egingo zen hormigoi inpresoa botaz, eta teilatutxo bat jarriz. Gainera, 66 horma-hilobi berri egin nahi izan ziren, 22ko hiru lerro jarriz.\nrronka berri bati ekin zioten denboraldi hartan “Irizabal Arrainak” taldeko mutilek. Aurreko urtean 2.A mailan lehenengo postuan amaitu ostean, lehen mailan jokatzeari ekin zioten. Urrian eman zioten hasiera eta sailkapenean erdiko postuetan aurkitzen ziren, lau partidutatik bi galdu eta bi irabazi ostean. Azken partidua Oiartzunen kontra jokatu zuten eta bertan 16 eta 1 irabazi zuten. Helburua argia zuten: “maila mantentzea”.\nGENDA - otsaila\n/ SANTA AGEDA BEZPERA\n/ ZINE EMANALDIA\nTxistuz, trikitixa eta kantuz alaituko dira kaleak. ITURZAETA HERRI ESKOLA: txistulari eta eskola osoa Santa Agedako ohiko koplak kantari.\nOrdua: 17:00etan. Antolatzailea: Guraso Elkartea. Lekua: Gure Txeru aretoan.\n/ INAUTERI FESTA HERRI ESKOLAN eta KIROLDEGIAN Mozorro desfilea, jolasak, festa, txokolatada. Ordua: 14:30ean.\n/ INAUTERI FESTA. Inauteri festa Getarian: Incansables txaranga, mozorroen desfilea, lehiaketak, Gure Txeruko dantzariek Euskal Inauteriari keinua, musika, sariak, disko-festa. ***ERAKUSKETA: Kartel lehiaketara aurkeztutako lanak, udaletxeko sarreran ikusgai egongo dira aste osoan, otsailaren 9tik 16ra.\n/ CAULFIELD ZINE FORUMA. Ordua: 18:00etan. Lekua: Gaztetxean. Antolatzailea: Getariako Gazte Asanblada. OTSAILAK\nLITERATURA TAILERRA n Literatura tailerrra antolatu du Euskara Zerbitzuak.\n/ ZINE EMANALDIA Ordua: 17:00etan. Antolatzailea: Guraso Elkartea. Lekua: Gure Txeru aretoan.\nAKO AUZOETAN ZEHAR. Antolatzailea: Getariako Gazte Asanblada.\n/ KONTZERTUAK: VOLTAIA, TUTAN COME ON, TOOTH Ordua: 22:30ean. Lekua: Gaztetxean. Antolatzailea: Getariako Gazte Asanblada.\nOtsailaren 13an hasi eta martxoaren 5ean bukatuko\nda. n Larunbatetan izango dira saioak, liburutegian,\n/ CAULFIELD ZINE\ngoizeko 10:00etatik eguerdiko 13:00etara.\nFORUMA. Ordua: 18:00etan. Lekua: Gaztetxean. Antolatzailea: Getariako Gazte Asanblada.\n/ LITERATUR SOLASALDIA: KATUKALE irakurle-taldearen saioa. Urari ostutako poemak, Pako Aristirekin. Ordua: 18:30etan. Antolatzailea: Katukale irakurle-taldea Lekua: Udal liburutegian.\n/ ODOL EMATEA Ordua: 19:00etatik 21:00etara. Antolatzailea: Gure Txeru Elkartea. Lekua: Getariako Osasun Zentroa.\n/ MENDI IRTEERA GETARI-\nINAUTERIAK 2016 (otsailak 6) / ERAKUSLEIHOEN LEHIAKETA. / MOZORROEN DESFILEA, plazan, arratsalden. / 2016ko KARNABALERUENA izendatuko da. / HERRIKO TABERNETAN SARIAK BANATUKO DIRA: Koadrila onena, Bakarlari onena, Bikote onena, originalena, umore ona eta zatarrena.\n/ ESKI IRTEERA, Lekua: Luz Ardidera. ***Informazio gehiago: Udaletxean.\nn Guztira 12 orduko tailerra izango da, eta Danele Sar-\nriugarte idazlea arituko da irakasle. Matrikula egiteko, 30 euro ordaindu beharko da, eta izena eman, otsailaren 5a baino lehen, udal bulegoetan, 943896024 telefonora deituta edo kultura@getaria.org helbidera idadtzita. n\nPlaza kopurua mugatua izango da (16 lagun gehienez). CRISTร BAL BALENCIAGA MUSEOA\n/ ERAKUSKETAK BALENCIAGA. Luxuaren esperientzia. AZKEN HILABETEA.\n/ JARDUERAK MUSEOA FAMILIAN, Esperimentu kromatikoak Data: Urtarrilaren 24a (euskaraz) eta otsailaren 21a (gaztelaniaz). Ordutegia: 11:30-13:30. Nori zuzenduta: 6 eta 12 urte bitarteko familiak. Familientzako jardueren programaren helburua sei eta hamabi urte bitarteko umeei eta haien familiei Cristรณbal Balenciaga Museoko bildumara hurbilketa modu ludikoan eta kreatiboan eskaintzea da. Proposamenek esperimentazioa, ezagutza partekatua eta, jakina, ondo pasatzea sustatzen dute. Ekimen honetan kolorea landuko da. Nola ematen zaie kolorea oihalei? Zer material erabiltzen dira horretarako? Parte-hartzaileek tindatzeko natura-baliabideak identifikatu eta sailkatuko dituzte, tindatze-praktikak gauzatuko dituzte eta, hala, oihalen lagin kromatikoa sortuko dute. *Plaza mugatuak. Izena ematea beharrezko da. Informazioa eta erreserbak: T. 943 00 88 40 @. didaktika@cristobalbalenciagamuseoa.com\nURTARRILEKO SOLUZIOAK Soluzioak otsaileko alean jarriko ditugu.\nASMAKIZUNA 1- Beltza. 2- Laranja 3- Horia 4- Berdea 5- Arrosa\nKobazulo hori beti dago hezea, hesi zuriz inguratua han bizi da herensugea? - Ahoa.\nFULDAIN FARMAZIA Otsailaren 1etik 7ra eta 15etik 21era.\negunak Otsailak 15 Ilgora\nOtsailak 22 Ilbetea\nBIDALI ZURE DATUAK:\nIZEN-DEITURAK: HELBIDEA - HERRIA - P.K: TELEFONOA: HELBIDE ELEKTRONIKOA: KONTU ZENBAKIA: BANKETXEA:\nUrtean 22€ - Getariatik kanpora bidaltzea 27€


Landa ingurune jasangarri eta orekatu baten erronka - Artikulua - ORAIN Gipuzkoa\nLanda ingurune jasangarri eta orekatu baten erronka\nGure Lurraldea horren adibide garbia da, hura zaintzeko estrategiak, politikak eta baliabideak bideratu baititu hamarkadetan zehar.\nTestuinguru global batean, zeinetan munduko herritarren % 55 hiriguneetan bizi baita, gobernuek kezka eta ekintza jarrita dituzte landa ingurunea bizirik iraun dezan eta hiri handiek egiten duten presio eta erakartzeko indarrek irentsi ez dezaten.\nGure Lurraldea horren adibide garbia da, hura zaintzeko estrategiak, politikak eta baliabideak bideratu baititu hamarkadetan zehar. Helburua da landa eremuak mantentzeko baldintzak bermatzea: gure ekosistemarako ezinbesteko eremuak, nekazaritza, abeltzaintza eta beste baliabide batzuk hornitzen dituztenak. Eremu horiek, neurri handi batean, Gipuzkoari bizitza ematen dioten baserritarren jarduera preziaturi esker ateratzen dira aurrera, eta gure gizarte osoaren garapen sozio-ekonomikorako oinarrizko baliabideak hornitzen dituzte.\nGainera, ezin ahaztu, gure landa eremuak gure tradizio eta kulturaren berme eta zaintzaile dira, etxebizitzak hornitzen dituzte, aisialdirako lekuak dira, eta abar. Orobat, aukera ematen digute Lurraldearen jasangarritasuna eta bioaniztasuna bermatzeko edo gure hiriguneen Aztarna Ekologikoa orekatzeko. Beraz, landa eremuak berebiziko garrantzia du, eta administrazio publikoek zaindu egin behar dugu, hartara baliabide sozio-ekonomikoen galerari eta hark berekin ekarriko lukeen kultura eta izaera balioen desagertzeari aurre egiteko.\nGure gizartearen beste alorretan gertatzen den bezala, lan eremuen azterketatik kohesiorako eta iraupenerako arrisku zehatzak ondorioztatzen dira. Horiei, jakina, lehenik arreta eskaini behar zaie eta, ondoren, aurre egin behar zaie. Gai zehatzago batera etorriz, aspalditik lan eremuaren azterketak garbi uzten du badirela genero desberdintasunak, zeinak, zuzendu ezean, egituraren oinarriei eta etorkizunean garatzeko gaitasunari eragingo baitie. Horiek zuzendu egin behar ditugu beraz, nahitaez.\nIkerketa horiek erakusten dute ezen, nahiz landa-inguruneko herritarren ia % 50 emakumeak izan, inguruaren maskulinizazio mailak handitzen jarraitzen duela. Horren arrazoia emakumeek lanbidearen egunerokoan dituzten desabantailak dira (ustiategien titulartasuna gizonezkoen izenean egotea gehienak, lan banantzea, balio eta soldata txikiagoko lanpostuak, soldaten arteko alde handiagoa...). Zailtasun horiek badira hiri-ingurunean ere, baina betiere neurri eta proportzio txikiagoan.\nLanda inguruko herri txikienetako emakumeek, izan ere, prestakuntza maila deigarriki altuak dituzte, eta, ondorioz, hiriguneetan aukera hobeak aurkitzen dituzte. Fenomeno horri «ihes ilustratua» esaten zaio. Arlo pribatuari dagokionez, estereotipo sexistek eragin handiagoa dute herri txikietan, eta datuek erakusten dute soldatapeko emakumeen jarduera onartzen dela baldin eta etxeko eta familian duen rola alde batera uzten ez badute, horietan emakumeak baitarama pisurik handiena. Eremu pribatuaren banaketa desorekatu bat, berriz ere zailtasunak jartzen dizkiona emakumeari lan merkatuan sartzeko, eta orobat mugatzen dizkiona aisialdirako tarteak.\nAldaketa faktoreetan lan egiteko, ez dago zalantzarik, aurretik landa-ingurunean emakumeak aurre egin behar dituen berezitasunen berri izan behar da, eta emakumeak bertan izateak edo ez izateak duen eragina jakin behar da. Gipuzkoako Foru Aldundian berriki egin dugun diagnosiak, gure Lurraldearen berezitasunetan sakontzeko asmoz, baieztatu digu gure mugetatik haragoko joera orokorra dela eta, batez ere, aukera eman digu jakiteko non dauden hobetzeko aukerak Gipuzkoan.\nAbiapuntuari begiratuta, Euskadiko Autonomia Erkidegoan lurralde oreka hoberena duen lurraldea gara. Eta hala izaten jarraitu nahi dugu, garrantzi handia duelako kulturan, paisaian, nekazaritzaren eta abeltzaintzaren ekonomian, turismoan eta abarretan. Gipuzkoak 120.000 biztanle ditu landa eremuetan. Horietatik, % 30 2.500 biztanle azpiko udalerri eta landa auzoetan bizi dira. Udalerri horiek, bestalde, gure probintziaren azaleraren % 44 hartzen dute. Ehuneko altua proportzioan.\nInformazio zehatza badugu, eta etorkizuneko orientazioaren lan egiten badugu, aukera izango dugu erakundetik neurriak hartzeko, hartara Gipuzkoako emakume eta gizonen arteko aldeak gainditzeko. Zeharkakoak izan nahi duten politikak, irizpide profesionalen, errentaren, prestakuntzaren edo mugikortasunaren araberakoak, besteak beste. Zeren eta lurralde oreka ezinbestekoa baita gure Lurraldearen etorkizunerako, eta emakumeek oinarrizko rol bat dutelako landa-ingurunearen garapen iraunkorrean eta kohesioan. Eta, batez ere, desorekak arreta eman behar diogun justizia sozialaren auzia agerrarazten baitu.\nMarko horretan kokatzen dira azken hilabeteetan zenbait udalerritan Gipuzkoako Foru Aldunditik burutzen ari garen jardunaldiak. Jardunaldi horiek helburu dute zehazki azaltzea zein den Lurraldearen egungo egoera, eta hobetzeko neurriak elkarrekin adostea. Etorkizuneko politikak protagonistekin partekatu nahi ditugulako, haien iritziak jaso eta ziurtatu nahi dugulako, azken finean, gure landa-inguruneak behar bezalako baldintzak eskaintzen dituela bertako biztanleen bizi garapenerako, izan gizonezko, izan emakumezko.\nUdalerri txikien metabolismo demografikoa zaintzea ezinbesteko helburua delako Gipuzkoarentzat. Eta bermatzea gure landa inguruneak biztanle guztientzat baldintza erakargarriak eskaintzea ezinbestekoa delako oreka eder eta ahul hori mantentzeko, oinarrizkoa gure ekosistema eta gure gizarterako. Etorkizuneko politikak, hainbeste maite dugun gure ireki handi horren etorkizunerako.


Fanderiako Errota-Ibaiaren Etxea, ateak zabaltzera doa, balioan jartzeko Errenteriako kultura- eta ibai-ondarea | Herribizia\nIngurumena 2018-05-03 | 0\nErrenteriako Udalak gonbita luzatu nahi du bere ingurumen- eta kultura-ondarean murgiltzeko, merezi baitu hura ezagutu, kontserbatu eta hobetzea. Protagonista nagusia ibaia da, bai burdinaren industriaren garaian, bai orain, leheneratzeko bidean dagoen ibai-ekosistemarekin, udalerriaren bizi-kalitatearen oinarri baita. Horrela, Fanderiako Errota-Ibaiaren Etxea izango da hiriaren eta bertako herritarren iraganaren, orainaren eta etorkizunaren sinbolo eta adierazle.\nHalaber, eraikin honek aditzera ematen du Errenterian industriak izan zuen indarra eta bilakaera, beti ere uraren indarra baliatuta, XV. mendean (1450) Renteriola burdinolarako energia gisa erabiltzen baitzen. Burdinola hori urteekin bihurtu zen fanderia, errota eta irin- eta pentsu-fabrika, eta 1996an eten zuen industria-jarduera.\nEkintza hau jasota dago Errenteriako Oiartzun ibaiaren inguruneko Paisaiaren Ekintza-planean; baita egungo udal gobernu taldeak 2015-2019 legegintzaldi planean hartutako konpromisoetan ere.\nErrenteriako Udalak eskerrak eman nahi dizkio Añarbeko Mankomunitateari, bere 50. urteurrenean, ur-horniduran eta -saneamenduan jarduten den erakunde publiko horrek babes finantzarioa eman diolako ibaiaren interpretazio-zentro hau zabaltzeko. Ibaiaren Etxea uraren ziklo integralean funtsezkoa den elementu baten inguruan eraiki da, hain zuzen ere, gure ibai-sarearen inguruan.\n500 URTE INDUSTRIA ETENGABE BERRITZEN\n1450: Renteriola burdinola\n1769: Aragorriola fanderia\nXXI. MENDEA: ingurumeneko eta kulturako ekipamendu publikoa: Ibaiaren Etxea\nMaiatzaren 5ean zabalduko da instalazio hau; larunbat, igande eta jaiegunetan egongo da zabalik, 10:00etatik 14:00etara, eta sarrera librea eta doakoa izango da.\nFanderiako Errota-Ibaiaren Etxeak bisita gidatuen zerbitzua izango du, Itsas Gela elkarteak dinamizatua, eta aukera emango die bisitariei ibaiari lotutako kultura- eta natura-ondare honen interpretazioan murgiltzeko.\nBisita gidatu horietan aukera izango da ehotzeko mekanismoa eta harriak martxan ikusteko, eta taldeek hala nahi badute, ibilbide ekologiko osagarria egin ahal izango dute Oarsoaldeako turismo-bulegoan aurrez erreserba eginda (www.oarsoaldeaturismoa.eus / 943 49 45 21).\nRafaela Perezek 100 urte bete ditu


Foruko Udala - FORUKO UDALAK ATXONDOAKO ARGITERIA HOBETU ETA ERAGINKORTASUN ENERGETIKOA IRABAZI DAU\nFORUKO UDALAK ATXONDOAKO ARGITERIA HOBETU ETA ERAGINKORTASUN ENERGETIKOA IRABAZI DAU\nForuko Udalak ingurumena eta aurrezte energetikoaren alde egiten dau, bere kudeaketa irizpideetan. Honen barne, herriko auzo eta landa guneetan argiteria barrizteko proiektua dago. Atxondoa auzoko kaleko argien egokitzapena burutu den hobekuntza eta barriztatze energetikoaren lehen aktuazioa izan da.\n"Forutar guztiok herriko erdigunea partekatzen dugu, bertan herriko aktibitate sozio-kulturala batzen delako. Baina auzoetako bizi-kalitateak erdigunearena bezalako garrantzia du geure Gobernu taldearentzat. Eraginkortasun energetikoa irabaziko dugu, baita segurtasuna eta geure herritarren ongizatea be", adierazten du Foruko Alkatesak, Jane Eyre Urkietak.\nAtmosferara igortzen den CO2-a gutxituz eta argi kutsadura murriztuz, herrian eraginkortasun energetikoa irabazteko helburuagaz, baita auzo eta herriko landa guneetan be, Foruko Udalak orain gutxi amaitu dau Atxondoa auzoan argiteria hobetzeko proiektua. Aktuazio honen bitartez, 39 argi-puntuak ezarri dira. Horrela, energia elektrikoaren kontsumoa gutxitu egiten da, Argiteriaren Instalazioetako Eraginkortasun Energetikoaren Arautegiaren arabera. Gainera, herrirako onuragarria da kontsumoa aurrezten dalako. Lan hauetarako inbertsioa 83.497,27€koa izan da, horretarako Udalak diru-laguntzak kudeatu dauz Bizkaiko Foru Aldundiagaz (Tokiko agenda 21) eta Eusko Jaurlaritzagaz (EEE).\nAtxondoa auzoko kale argiak hobetzea herriko auzo eta landa guneetan argiteria hobetzeko proiektu orokorraren barneko lehen aktuazioa izan da 2014an burututakoa eta gainontzeko auzoetan 2015ean luzatuko da.


Alarma dekretua apirilaren 26ra arte luzatu du Kongresuak - Uztarria (Azpeitia)\nAlarma dekretua apirilaren 26ra arte luzatu du Kongresuak\n2020ko api. 10a, 10:13\nAlarma egoera eta, ondorioz, itxialdia, apirilaren 26ra arte luzatzea onartu zuen atzo, osteguna, Espainiako Kongresuak. Pedro Sanchez presidenteak beste luzapen bat eskatzea aurreikusten duela ere adierazi zuen.\nAzpeitiko plaza konfinamenduan. (Alex Berasategi) Ikusi haundiago | Argazki originala\nAlarma egoera apirilaren 26ra arte luzatuko zuela adierazi zuen orain astebete Pedro Sanchez Espainiako Gobernuko presidenteak. Hala ere, luzapen hori indarrean sartzeko Kongresuaren oniritzia behar zuen, eta atzo egindako saioan jaso zuen. Gobernua osatzen duten PSOEk eta Unidas Podemosek aldeko botoa eman zuten, baita PPk, Ciudadanosek, EAJk, Mas Paisek, Compromisek, CCk, UPNk, Foro Asturiasek, PRCk eta Teruel Existek ere; EH Bildu, ERC, Junts per Catalunya eta BNG abstenitu egin ziren; eta VOXek eta CUPek aurka bozkatu zuten. Itxialdia, printzipioz, apirilaren 26ra arte luzatuko bada ere, Sanchezek ohartarazi zuen hamabost egun barru alarma dekretua berriro luzatu beharko duela pandemiari aurre egiteko.\nMoncloako Itun berria egiteko bilera ere deitu zuen Sanchezek atzoko saioan. Alderdi politikoak, sindikatuak, enpresarien patronala eta autonomia erkidegoetako presidenteak deitu ditu, besteak beste, bilera horretan parte hartzera. Koronabirusaren krisialdiaren ondoren, Espainia "berreraikitzea" du helburu itun berri horrek. Euskal alderdi nagusiek bileran parte hartuko duten edo ez azaldu zuten: EAJk parte hartzeko prest dagoela adierazi zuen, eta EH Bilduk ez zela joango aurreratu zuen.\nSakabanaketa politikaren arrebak\nKoronabirusa dela-eta presoek bizi duten egoera salatu zuten atzo dozenaka herritarrek


Udazkena - Baztan Turismo\nZer egin Baztanen\nPentsatu ahal izanen litzatekeenaren kontra, udazkenak ez dio deus inbidiatzeko udari hitzorduei dagokienez. Izan ere urtea ixten duten hilabeteak Baztanen aukera anitzez beterikoak izaten dira. Hasteko, Elizondon ezinbertzeko hitzordua dago: Pirinioetako behi-azienda lehiaketa ikusgarria, hainbat eta hainbat lagun biltzen dituena, eta azken urteotan sektoreko erreferentzi saihestezin bilakatu dena.\nOndotik, gure zeruak orain bueltako bidean zeharkatzen dituzten milaka eta milaka hegaztiri segika Hegaztien Jardunaldiak izaten dira urriaren hasmentan, Hegaztien Nazioarte Egunaren inguruan. Herrietako bestek ere jarraitzen dute urrian: Anizko bestak, Iruritako Dantzari Eguna, Elizondoko Txokoto auzoko bestak eta Gartzaingo bestak (Pilarikaren inguruan). Hilabetea akitzeko, Elizondoko Udazkeneko Feria zahar, ezagun eta jendetsua izaten da.\nData mugikorrez, baina beti urriaren amaieran edota azaroaren hasieran, Kirikoketa ospatzen da. Egun honetan Jo ala Jo Elkarteak, Arizkungo Gamioxarrea dolare zaharrean, eraikin horren eta sagar kulturaren berreskurapena ezagutarazten diote publiko zabalari, interes handiko besta egun batean. Azkenik, San Martin (azaroak 11a) inguruan Gartzainek bere bestak ospatzen ditu, Iruritan hasitako herrietako besta sasoi luzea amaituz.\nBitartean, egunak aitzin joan ahala, basoak arropaz aldatzen doaz, kolore kaleidoskopio liluragarria eskainiz… Berdea, gorria, horixka, marroia… Margolari inpresionista baten pintzeletik sorturiko artelan erraldoi bihurtzen da Baztan. Basoetatik murgiltzeko gonbidapen erakargarria eskaintzen du sasoi honek\nUdazkena negua prestatzeko garaia izaten da; eta horrela, han-hemenka ikusten dira baserritarrak iratzea mozten metak egiteko, edota etorriko diren egun hotzetan sutondoak berotzeko egurra prestatzen… Basoen fruituak ere jasotzen dira, etxeko goxotasunean jateko onddo eta gaztain gozoak, errate baterako. Denbora moteltzen joaten da, natura pausatzen joaten da. Negua laster helduko da.\nNon jan Baztanen\nNon lo egin Baztanen


Txikipedia:Elefante - Wikipedia, entziklopedia askea.\nElefantea animalia ugaztun belarjale bat da, animalietan handiena balearekin batera. Identifikatzeko erraza den forma du: belarri oso handi bi, letagin bi, eta tronpa luze bat. Elefanteak taldeka ibiltzen dira, eta oso memoria ona dute beren bizitzan edo beren senideei gertatutako gauzekin. Uste da elefantea dela gizakiaren ondoren animalia adimentsuenetako bat, tximu mota batzuekin, txakurrekin eta izurdearekin batera.\nZenbat elefante espezie daude?Aldatu


IES Mungia BHI - Proiektuka lan eginez, ikaskuntza garatu - Mungia Udala\nIES Mungia BHI - Proiektuka lan eginez, ikaskuntza garatu\nMungiako eta Plentziako institutuko ikasleak trenari buruzko ikerketa lan-bat prestatzen ari dira\n"Ingurunea ezagutu eta etorkizunerako lan egin"\nIkasleak proiektuka lan egitera ohitzeko, 2017-2018 ikasturtean zehar Mungiako eta Plentziako institutuetako ikasleek (Areeta eta Leioa herriakaz batera) ikerketa-lan garrantzitsu bat burutzen ari dira, Butroi Bizirik Transizioan alkartea eta Mungia eta Plentziako Udalen laguntzagaz batera.\nProiektu honen ardatz nagusia trena izango da. Herri bakoitzak trenarekiko daukan ikuspuntua zeharo desbardina da: Plentziak trena herrira iritsi zeneko 125. urteurrenaren inguruan lan egingo du; Mungiaren kasuan, IES Mungia BHI-ko ikasle guztiek ikerketa bateratu bat burutuko dabe. Bertan, gai desbardinak landuko dituzte, trenaren testuingurupean. Institutuko eskola eta irakasgai guztien inplikazinoa ezinbestekoa izango da trenaren egungo egoera Mungian zein dan aztertzeko.\nIkerketa-lanean honako gaiak aztertu eta sakonduko dira, besteak beste: hamarkada desbardinetako azterketa sozio-ekonomikoa, Mungia herriaren itxuratze-prozesua zentzu ekonomikoan, nazino baten eraketa trena abiapuntutzat hartuta, trenaren CO2 emisinoak, komunikazino-sarea, herritarren gauzatze-prozedura, etab.\nLehenengo saioa urriaren 25ean izan zan, Torrebillela Kultur Etxean. IES Mungia BHI eta IES Uribe Kostako 1. Batxilergoko ikasleak batu ziran. Saioan hizlari hauek hartu zuten parte: Susana Beltran de Heredia, IES Uribe Kostako zuzendariak; Alaitz Erkoreka, Mungiako Udaleko alkateordeak; David Crestelo, Plentziako alkateak; Olga Macias Muños, EHU/UPV-ko irakasleak; Mariano Roman, IES Mungia BHIko zuzendariak; Butroi Bizirik Transizioan (BBT) alkarteak.\nTorrebillela Kultur Etxean izandako saioa


Okendoko liburutegiak automailegu zerbitzua estreinatu du\nJoan den astean martxan jarri zen Okendo Kultur Etxeko Liburutegian automailegu zerbitzu berria. Automailegu Zerbitzuari esker, irakurleei maileguan hartu dituzten liburuak eta dokumentuak kudeatzeko aukera ematen zaie.\nAparatu berri honen funtzionamendua oso erraza eta intuitiboa da. Irakurleek liburuak, DVDak edo bideo-jokoak aukeratu eta apaletik hartu ondoren, Automailegua dagoen lekura joan behar dute. Aparatu hau erraz ikusteko moduan jarri da, sarrerako erakusmahaiaren aurrean.\nLiburuka, irakurketa sustatzeko proiektuaren aurkezpena\nGaur, astelehena, Donostia Kulturak LIBURUKA, irakurketa sustatzeko proiektua aurkeztu du, 2018-2019 ikasturtean gauzatzen hasi dena hiriko 22 ikastetxerekin elkarlanean.\nUrriaren 28tik azaroaren 5era, 2018ko Abesbatzen Astea\nAurten ere, Donostia Kulturak, Tolosako Ekinbide Etxearen laguntzarekin, Abesbatzen Astearen edizio berri bat antolatu du. Oraingo honetan, eta Tolosako Abesbatzen Lehiaketa ospatzen den bitartean, bost emanaldi eskainiko dira 2018ko urriaren 28tik azaroaren 5era Donostian: Altzan, Loiolan, Grosen, Ibaetan eta Amaran.\n2018-2019 ikastaroak: doako hamar matrikulen zozketaren emaitza\nDonostia Kulturak eskaintzen dituen ikastaroak datorren urriaren 15ean hasiko dira kultur etxeetan. Webgunearen bidez eta irailaren 11tik 25era matrikulatu direnen artean doako hamar matrikulen zozketa bat egin dugu.\nHiritarrek ikastaro hauei emandako harrera oso ona izan ohi da: aurten 4.200 pertsona baino gehiagok parte hartuko dute kultur etxeetan, ikastaroetan. Izena eman duten horietako %60 baino gehiagok Interneten bidez egin du matrikulazioa.\nHamaika entzuteko! Irrati-piezen IV. deialdia zabalik azaroaren 30era arte\nHamaika entzuteko! irrati-piezen lehiaketarekin irrati-pieza labur eta originalen ekoizpena eta hedapena bultzatzea dute helburu Casares Irratiak eta Donostia Kulturak. Lanak aurkezteko epea irekita dago, eta azaroaren 30a izango da azken eguna.\n2018/19 ikastaroak: matrikulazio epea luzatu da\nDonostia Kulturako ikastaroetan oraindik matrikulatzeko aukera dago. Zenbait ikastaroetan lekua geratzen da oraindik taldeak osatu arte. Interesa dutenek, izena eman dezakete bai kultur etxeetan aurrez aurre, baita Internet bidez ere (www.donostiakultura.eus/ikastaroak) urriaren 2ra arte.


Lazunak gutizia bihurtu guran - Bizkaiko Hitza\n2021, ekainak 18 Albisteak, Bizkaia, Gizartea 238\n“Jendeak entzuten du zertan gabiltzan, eta… ‘Nola jango dut nik zerrikeria hori?!’, esaten digute. Lazunek duten ospe txarra desagerrarazi nahi dugu, eta beste leku batzuetan —adibidez, Frantzian— duten harrera ona eman”, azaldu du Akura proiektuko koordinatzaile Javier Etxeberriak. EHU Euskal Herriko Unibertsitateko Ibea ikerketa taldeak, Gaiker teknologia zentroak, Mutriku Kardala akuikultura eskolak eta BCTA enpresa plataformak sustatutako proiektua da. Azken hiru urteetan EHUren Plentziako Itsas Estazioan lazunak modu artifizialean zelan hazi ikertzen ibili dira. Helburua pertsona elikadurarako eskaintzaren barruan sartzea da. “Portuetan eta ibaietako ur isurketako guneetan ikusi ohi dugu, zikinkeria guztia jaten. Horrek ez du batere erakargarri egiten, eta askorentzat ez da erraza izango txipa aldatzea”, aitortu du Etxebarriak. Haien asmoa, ordea, akuikultura bidez hazitako lazunak jatea da.\n+ Bermeo: hegaluze eta hegalabur pintxoen herria


HARKAITZ CANO: “TELEFONO KAIOLATUA” | elinberri\n2021. azaroak 11 Eleberrien kutxa - Erlantz Urtasun Antzano\n“Ez zeukan beste munduko sekreturik. Jokoa singlea zen berez: Bulebarrean bi telefono-kabina zeuden bata bestetik aparte samar, telefono-kabina batetik bestera laurogei pauso, zehatz-mehatz neurtuak. Distantziaren neurketa zehatza oso garrantzitsua zen, gainera, jokoa behar bezala egiteko. Bulebarraren erdian berriz, telefono-kabina bakoitzetik berrogei pausotara, marka gorri bat zegoen, estolda-zulo biribil baten gainean margoturiko gurutze gorri bat. Eskolatik atera eta bertan biltzen ziren ostiralero, ilunabarrean. Estolda-zuloko estalkian margoturiko marka gorriaren gainean jartzen ziren jokoa hasteko. Binaka burutzen zen lehia: elkarri bizkarra emanik, nor bere telefono-kabinari begira jartzen zen, ezker eskuaz aurkariaren eskuinekoa ukitzen zuela, bietariko inork abantailarik ttikiena ere izan ez zezan. Gero, epaile izendatu zutenak-dantza gustuko izan ez, edota korrikarako abilidade berezirik izan ohi ez zuenen bat, eskuarki— ziztu egin, eta eskuan eskuaz heltzen zuen musuzapia beheratuko zuen, lasterketari hasiera emanez. Egin beharrekoa zera zen: lasterka norberari zegokion telefono-kabinaraino aurkaria berera baino lehenago heldu eta, bertako bionbo-atea raus batean ireki ostean, entzungailua eskuan harturik, ahalik eta azkarren aurrez bi lehiakideek erabakitako telefono-zenbakia markatu.”.


Gazte.doc - Gazteariaren Euskal Behatoriaren buletin elektronikoa\nKontsulta aretoan eta mailegua\nDokumentuen bilduma online\nEskuratu berri diren liburuak\n8 zk - 2010eko apirila\n>>Aurreko zenbakiak ikusi\nGazteen Euskal Behatokiak aldizka Gazte.doc buletina argitaratzen du.\nOndokoei buruzko informazioa agertzen da: argitalpenak, dokumentazio zentroaren azken erosketa bibliografikoak, prestakuntza-proiektuak, diru-laguntzak eta bekak eta abar.\nSARE SOZIAL BIRTUALAK\nOn-line zaude? Gazteen Euskal Behatokiak Sare Sozial Birtualak: Web 2.0-ren arloko profesionalak deituriko ikastaroa antolatu du. Lorena Fernández, Web 2.0 zerbitzuetako administraria eta Deustuko Unibertsitateko Ikasteko eta Ikertzeko Baliabideen Zentroaren (IIBZ) teknologia-arduraduna izan da ikastaro honen gidari.\nHogetti, aisialdia, partaidetza eta ikuskaritza, giza-sareetan.\nIbai Narbarte Hogetti giza-sarearen arduradunetako bat da. Hogetti gizarte eta hezkuntzaren inguruko programei loturik dauden Gipuzkoako nerabeei zuzenduta dagoen giza-sarea da.\nGAZTEAK ETA BERDINTASUN HARREMANAK\nIkastaroa maiatzaren 31n, ekainaren 1ean eta 2an izango da eta honako gaiak landuko dira: Gizonak, berdintasuna eta maskulinitateak, indarkeria maskulinoak eta arrisku-jokakerak, baterako erantzukizuna, maitasun erromantikoa eta bikote- harremanak.\nEAEko erakundeen jarduna nerabeen droga kontsumoaren arloan. Arartekoaren txostena.\nGuías de ayuda para la configuración de la privacidad y seguridad de las redes sociales.\nINTECO, Komunikazio Teknologikoen Institutu Nazionala.\nGAZTEEN EUSKAL LEGEA\nGazteen Euskal Legeari egindako ekarpenak\nMartxoaren 15ean eta 16an Gasteizen antolatu ziren gazteriaren arloko profesionalentzako jardunaldiak amaitu eta gero, zapi lantaldeetan Gazteen Euskal Legearen 1. zirriborroari egindako ekarpenak jasotzen dituen agiria duzue hemen.\nEuropar Batasuneko Gazteriari buruzko Konferentziaren ondorioak\nApirilaren 14an eta 15ean Europar Batasuneko Gazteriari buruzko Konferentzia izan zen Xerezen. Konferentzia gazteen enpleguari eta gizarteratzeari buruzkoa izan zen. Bertan parte hartu zuten 300 ordezkari politiko eta gazteen ordezkariek 27 herrialdeetan enplegua hobetzeko ekintzei buruz eztabaidatu zuten, eta, gazteen langabezia erdira murrizte aldera, laneko mugikortasuna bultzatuko duen Europako programa berria bultzatzea adostu zuten. Xerezen onarturiko ondorioak Europako Estrategia 2020 ekimenera erantsiko dira. Ondorio horiek gazteei aukera gehiago emango dizkieten programa berriak abiarazteko ere balioko dute\nGazteen langabezia-tasa %8,2 igo da eta %15,5ean kokatu da\n16 eta 29 urte bitarteko gazteen langabezia-tasak gora egin du azken hamarkadaren hasierako balioetaraino iritsi arte. Tasa honen baliorik apaleena 2007an erregistratu zen. Urte horretatik aurrera langabezia igotzen hasi da eta, izatez, 2008tik 2009ra bikoiztu egin da.\nGazteen 2009ko langabezia-, jarduera- eta okupazio-tasak eta lan-istripuei buruzko datuak dagoeneko kontsulta daitezke GEBren Adierazle Estatistikoen Sisteman.\nEuropako Gazteen Eskubideen egoerari buruzko txostena\nEuropako Gazteen Foroaren txosten hau, gazteen eskubideei buruzko Europako konbentzio bat antolatzearen onurak aztertzen dituena, Europako Kontseiluaren enkarguz prestatu da. Foroaren presidente Tine Radinjaren esanetan, txostenean azaleratzen denez, gazteek eskubide eta betebeharren artean desoreka bat dagoela antzematen dute: etorkizuna beren gain hartzea eskatzen zaie, erabakietan eragina izateko moduko eskubide politikorik eduki gabe.\nGazteen Euskal Behatokia - Uriortu 11 - 48007 Bilbao - Tel.: 94 4031640 - Faxa: 94 4031641\ne-mail: gaztebehatokia@ej-gv.es web: www.gaztebehatokia.euskadi.net\nBoletin hau jasotzeko harpidetza egin dezakezu edo jasotzeari utzi nahi badiozu baja emateko eska dezakezu. Zure datuak Gazteria Zuzendaritzaren Kontaktu Fitxategian jasota daude, Hala nahi izanez gero, datuok eskuratu, zuzendu, ezeztatu eta datuoi aurka egiteko eskubideez balia zaitezke, horretarako Zerbitzu Zuzendaritzara idatzi bat bidaliz (Donostia-San Sebastián kalea 1, 01010 Vitoria-Gasteiz).\nAzken eguneratzea: 2010/04/30


Zoriontsu 500. Argitalpena Zuri! | Martech Zone\nAsteartea, martxoa 27, 2007 Igandea, urria 4, 2015 Douglas Karr\nAdos, benetan 500 mezu baino gehiago dira, baina ahaztu eta galdu egin nuen. 8 hilabete inguru daramatzat blogean eta nahiko ondo aritu naiz.\nNire Technorati, Power 150 eta Alexa mailak inoiz imajinatu nituen lekutik oso gainetik daude. Egia esan, diru sarrerak txukunak egiten ari naiz blogean ere, urrun John Chow egoera, baina nahikoa da nire koiperik gabeko zartaginik gabeko mocha-starbucks ohiturari eusteko.\nNola egin nuen? Lan gogorra. (Egin klik estekan: Loren ikusten dudan bakoitzean, Yankees joko batera joan, txakur batzuk jan eta Red Sox zale batzuei garagardoa bota nahi diet!)\nLorenek galdetu zuenetik, aldian-aldian goizeko 3etan (batzuetan gau osoan) blogean ibiltzen naiz. Indianapolisen bizi naiz, beraz, ez dut nire Silicon Valley anaiekin irteteko aukerarik - baina harritu egin naiz harremana izan dudan eta joeren gainean egon naizenean nire denbora ikerketaren, proben eta besteen artean banatuta. partekatzea, konektatzea, katalizatzaile izatea eta sutsua izaten jarraitzea.\nAdibidez: Bart eta gaur deskubritzen ari zen Geo Mikroformatuak eta horiek ezartzea Helbidea konpondu Erresuma Batuko Andy lagun berri batentzat.\nOspatu beharko nuke baina gauean festa hau botako dut faltan. Agian saiatuko naiz zerbait sartzen blogeko 1,000 argitalpenetan ... Ez nago ziur. Badakit nire bizitzan aldaketa handiak direla horizontean jendeak eta teknologiak nire blogaren bidez konektatzeko gaitasun berriari esker. Beti izan naiz ona informazioa deskubritzen eta partekatzen. Blogak euskarri ezin hobea eskaini berri du jende gehienarengana modu eraginkorrean iristeko. Zu 100,000tik gora iritsi naiz ... 5,500 pertsona nire egun onenean. Hori harrigarria da niretzat. Ezin nuen imajinatu 5,500 lagunekin egun bakar batean hitz egitea baina hala egin nuen.\nEgia da, blogak beste batzuk baino gehiago betetzen dituela lan inoiz izan dudana. Informazioa partekatzen dudan irakurleak atseginak, adeitsuak, errespetuzkoak, eskertzekoak eta zintzoak dira. Ehunka blogari pertsonalki lagundu diet haien blogak hobetzen - eta inoiz ezingo nuke hori egin hain modu desinteresatuan partekatzen zuten blogari hauen laguntzarik gabe. Eskerrak ematen dizkiet guztiok bilatzen ari garen erantzunaren ilusio nekaezinagatik eta etengabe egindako bilaketengatik. Baita ere, eskerrak ematen dizkiet animatzen jarraitzen duten lagunen zirkulu hertsiari eta esan dezaketela badirudi gehiago etorriko zaidala.\nBeraz ... 500. zoriontsu guztioi. Eskerrik asko irakurtzeagatik. Eskerrik asko partekatzeagatik. Eskerrik asko inoiz baino lan gogorrago egitera bultzatu nauelako. Blogak ez dira sekula lan txarrak izan, nire pasioa izan da. Ezin ditut nahikoa liburu, artikulu, blog, iruzkin eta teknologiarekin. Orain aktiboki ari naiz aholkatzen enpresei beren blog estrategian - orain dela 8 hilabete egingo nuena asmatuko ez nuen zerbait.\nLorenek dioen moduan (hain zuzen), nik am A-List blogaria. Ez dut inongo zerrenda fisikotan egon behar. Egunero itzultzen zarenez eta nirekin eztabaidan parte hartzen duzunez, 1. zenbakia egin didazu. Han nago! Ez zait axola edozein zerrendak edo mailak erakusten duena. Askoz gehiago zor dizut guztioi eskaini didazun arretarengatik.\nEspero dut hurrengo 500 mezuek nora garamatzaten ikustea.\nTags: 500 blog mezublog mezu\nBatzuetan Mac-ak ez dira hain adimendunak\nMar 27, 2007 at 9: 00 PM\nPozik, ni ez naiz iruzkintzen lehena. Lehenengoa banintz kezkatuko nintzateke zure blogean trafikoa lortzeko iruzkinak besterik egiten ez nituela pentsatuko zenukeen. Hori irakatsi zenidan, nire brutha. Segi aurrera. Zure eskuzabaltasunak lagunekin aberastu zaitu dagoeneko ... Espero dut zure bankuko kontua ere haztea!\nMar 27, 2007 at 9: 08 PM\nAdiskidetasunak edozein banku kontuk baino gehiago balio du, Pat. Mezua editatu nuen (komentatu aurretik) eta egia esan zure blogera esteka bat bota nuen "lagunaren" gainetik, esteka hori lortuko zenuen hala ere. Jarraitzen nauzu animatzen eta gehiagoren gosea sortzen. Hemen dituzun "lagun" esteketan lehen aipamenak dituzu.\nPat ezagutzen ez duzuenontzat, telefonoz maiz hitz egiten dugu gure diskoetan lan egiteko eta mundua nola aldatzen ari garen (edo nola saiatzen ari garen) hitz egiten dugu. Pat-ek blog zoragarria du - bere idazteko trebetasunak nireak baino askoz hobeak dira eta izpiritu santuak bizitzarekin lotzeko duen gaitasuna nahi dut.\nPat-ek hainbat enpresa arrakastatsu sortu zituen eta inork baino hobeto daki zer esan nahi duen lagunak, bezeroak eta marketinak. Joder, Colts Superbowlera ere eraman zituen! Peyton tipo hark pixka bat lagundu zuen.\nEskerrik asko, Pat!\nMar 27, 2007 at 8: 55 PM\nZorionak bihotzez !! Izugarria izugarria.\nEskerrik asko Loren! Inspiratzen duen askoren artean zaude!\nMar 27, 2007 at 10: 28 PM\nZorionak, Doug. Gustatu zait zure bloga irakurtzea eta 500 beste espero ditut. Zurrumurrua zabaltzen ari da blogariek 1000. postaren ondoren pentsioak kobratu ditzaketela, beraz, uste dut oraintxe bertan blogaren erdialdeko krisian zaudela. 🙂\nMar 27, 2007 at 9: 34 PM\nZorionak Doug! Bide luzea egin duzu oso denbora gutxian.\nEsan duzun bezala, egunen batean eta aldian-aldian ...\nBlogengatik ez balitz, ez ginateke lagun bihurtuko ... beraz, zu bezala, eskertzen dut blogengatik eta urteetan zehar egin ditudan konexioengatik ...\nInteresgarria da honek guztiak nola funtzionatzen duen ... 9 urte daramatzat blogean eta jende bikain asko ezagutu nuen, teknologia berri asko ikasi nituen eta esan bezala esaten jarraitu nuen ...\nAzkenean, jokaldi zirraragarri batean, nolabait berriro hasten naiz nire URL berriarekin ... urteen buruan nora dagoen ikustea txukuna izango da ... Espero dut ibilaldian ibiliko zaretela.\nMar 27, 2007 at 9: 41 PM\nEskerrik asko, Sean. Epe honetan SEO eta CSS aholku bikainak bota dizkidazu eta benetan eskertzen dut laguntza guztia! Zu ere nire IE6 (yuck!) Zaindaria zara.\nAholku gehiago espero ditut ... nire Pagerank zergatik beti zero dela jakitea bezalako! Eman iezadazu laguntza Google-Boy!\nMar 27, 2007 at 10: 09 PM\nZorionak Doug 3AMeko beste blogari baten partetik. Egin hurrengo Starbucks oso handia Extra\nMar 28, 2007 at 11: 55 AM\nIndy blogeko lagunak Hi 🙂 esaten\nMar 28, 2007 at 9: 24 PM\nZorionak! Ikaragarria da azken urtean egindako lan guztiak eta zein azkar hazten diren ikustea. # 1000 ere argitaratu nahi dut.\nMar 28, 2007 at 9: 26 PM\nEskerrik asko, Ade!\nMar 31, 2007 at 1: 03 PM\nLan ona, Karr jauna!\nMar 31, 2007 at 2: 07 PM\nEskerrik asko Matt!


Donostiako parkeetako animalien elikadura bermatuta dago - Noticias de Gipuzkoa\nDonostiako parkeetako animalien elikadura bermatuta dago\nAnimalien Babeserako Elkarteko kideek egiten dute lan hori Udalarekin sinatuta duten kontratuaren baitan\nGipuzkoako plazako beltxargak.\ndonostia – Donostiako parkeetan dauden animaliak zaintzen jarrai-tzen dute lan hori duten teknikariek egun hauetan. Hala jakinarazi zuen atzo Enrique Ramos Ekologia zinegotziak, eta konfinamendu egoeran ere animalien egoeraz eta elikaduraz arduratzen direla ziurtatu zuen.\n"Animalien Babeserako Elkarteko langileek egiten dute lana, Donostiako Udalarekin duten kontratu orokorraren baitan", azaldu zuen Ramosek. Haiek dira Gipuzkoako plazako eta Aieteko jauregiko beltxargak elikatzen dituztenak, baita Cristina Enean dauden hegaztiak ere: paumak, beltxargak eta ahateak. Ahateak, basatiak diren arren, beltxargei banatzen zaien janariaz baliatzen direla azaldu zuen Ramosek.\nBeraz, konfinamenduak irauten duen bitartean, animalia horien egoeraz arduratzen jarraituko dutela ziurtatu zuen zinegotziak, eta haur eta helduen ohiko bisitarik ez dutenez, lasaiago ibiliko dira egun hauetan hegaztiak aipatutako hiru parkeetan. Dena den, Animalien Babeserako Elkarteko kideek egingo diete bisita berrogeialdiak irauten duen bitartean haien egoera ona dela ere ziurta-tzeko eta, horrela ez bada, dagozkion neurriak hartu ahal izateko.


KIROLA ELKARREKIN jardunaldiko IX edizioa.\nMartxoaren 8an KIROLA ELKARREKIN jardunaldia errepikatuko dugu Legazpin.\nHorrez gain beste zenbait herrialdeetatik etorriko dira ondoren aipatzen ditugun elkarteak: Gautena (Gipuzkoa),Konporta (Gipuzkoa),Mindara (Gipuzkoa) Gorabide (Bizkaia), Gaude (Bizkaia),Aspace (Alava)eta Gipuzkoako Kirol Egokituen Federazioa.\nZumba, kiroldegian 10:30etan.\n16:15 Etxera vuelta.\n04.12.2020“Belaunaldien arteko Legazpi” proiektua hasiko da\n04.12.2020Euskaraldia, 15 egunetik 365era\n03.12.2020Gabon Irudi Marrazki Lehiaketa LHko legazpiarrentzat\n01.12.2020Bikuña kiroldegian argindar horniduraren aldi baterako etenaldia\n01.12.2020Euskaraldia, 15 egunetik 365era\n30.11.2020San Nikolas Eguna Legazpin.\n30.11.2020ZINEA LATXARTEGI ARETOAN: Abenduko zine karteldegia prest\n27.11.2020Euskaraldia, 15 egunetik 365era\n26.11.2020Joxe Martin Etxeberria Pintura Lehiaketak baditu saridunak\n26.11.2020Ostalaritza legazpiko eragile ekonomiko bat da\n24.11.2020Covid-19 inbertsiorako dirulaguntzen kopurua 4.000 €ra handitu da\n23.11.2020Azaroak 25, Emakumeenganako Indarkeriaren Kontrako Nazioarteko Eguna\n20.11.2020Udazkeneko bertsolari jaialdia, aurten Euskaraldiarekin bat eginda\n20.11.2020Irakurketa taldeen saioak Azaroan aurrez-aurre.\n20.11.2020Hondakinen prebentziorako Europako astea.\n19.11.2020Musikarik ez da faltako, Musikarien Zaindari egunaren asteburuan.\n18.11.2020Organo eta txistu kontzertuak itxiko du Azaroan Musika Zikloa\n17.11.2020Euskaraldia hemen da!\n16.11.2020Azaroan Musika Zikloa: Kittu taldea\n13.11.2020Zain duzu Euskaraldiko txapa